cyanic-selkie/wikianc huggingface dataset:
മാർക്ക് കാറ്റ്സ്ബി
പുറംകണ്ണികൾ
വർഗ്ഗം:സസ്യശാസ്ത്രജ്ഞർ വർഗ്ഗം:1683-ൽ ജനിച്ചവർ വർഗ്ഗം:1749-ൽ മരിച്ചവർ വർഗ്ഗം:റോയൽ സൊസൈറ്റിയുടെ അംഗങ്ങൾ വർഗ്ഗം:ഇംഗ്ലീഷ് സസ്യശാസ്ത്രജ്ഞർ
മാളവിക മോഹനൻ
ഒരു ഇന്ത്യൻ അഭിനേത്രിയാണ് മാളവിക മോഹനൻ. പ്രധാനമായും മലയാള ചലച്ചിത്രങ്ങളിലാണ് അഭിനയിച്ചിട്ടുള്ളത്. പട്ടം പോലെ എന്ന ചിത്രത്തിൽ നായികയായി അരങ്ങേറി.
ആദ്യകാല ജീവിതം
ചലച്ചിത്ര ഛായാഗ്രാഹകനായ കെ. യു. മോഹനന്റെ മകളാണ് മാളവിക. കണ്ണൂർ ജില്ലയിലെ പയ്യന്നൂരിൽ നിന്നുള്ള കുടുംബമാണെങ്കിലും മാളവിക വളർന്നത് മുംബൈ നഗരത്തിലാണ്. മുംബൈയിലെ വിൽസൺ കോളേജിൽ നിന്നും മാസ്സ് കമ്മ്യൂണിക്കേഷനിൽ ബിരുദമെടുത്തു. കോളേജ് പഠനകാലത്ത് പൂവാലശല്യത്തിനെതിരായി നടന്ന ‘’ചപ്പൽ മാരൂംഗി’’ കാമ്പയിനിൽ അംഗമായിരുന്നു.
അവലംബം
വർഗ്ഗം:മലയാളചലച്ചിത്രനടിമാർ വർഗ്ഗം:കന്നഡചലച്ചിത്ര നടിമാർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ
പാലത്ത്
കോഴിക്കോട് ജില്ലയിലെ ചേളന്നൂർ ഗ്രാമപഞ്ചായത്തിൽ സ്ഥിതി ചെയ്യുന്ന പ്രദേശം ആണ് പാലത്ത്.
സ്ഥാനം
ജില്ലാ ആസ്ഥാനമായ കോഴിക്കോട് നിന്ന് 9 കിലോമീറ്ററും, ചേളന്നൂരിൽ നിന്ന് 3 കിലോമീറ്ററും നരിക്കുനിയിൽ നിന്ന് 6 കിലോമീറ്ററും മാറി സ്ഥിതിചെയ്യുന്നു. പറമ്പിൽ ബസാർ, പയിമ്പ്ര, കുരുവട്ടൂർ, കക്കോടി, നരിക്കുനി എന്നിവയാണ് അടുത്ത ഗ്രാമങ്ങൾ.
ഗതാഗതം
പാലത്ത് ഗ്രാമം കേരളത്തിൻറെ മറ്റ് ഭാഗങ്ങളെ പടിഞ്ഞാറ് കോഴിക്കോട് നഗരത്തിലൂടെയും കിഴക്ക് നരിക്കുനി പട്ടണത്തിലൂടെയും ബന്ധിപ്പിക്കുന്നു. സമീപ ഗ്രാമങ്ങളുമായി ബസ് മാർഗ്ഗം ബന്ധപ്പെട്ടുകിടക്കുന്നു, കൂടാതെ നരിക്കുനി - കോഴിക്കോട് റൂട്ടിൽ പാലത്ത് വഴി ഓരോ 10 മിനിറ്റിലും ബസ്സ് സർവീസ് ഉണ്ട്.
കണ്ണൂരും കോഴിക്കോടും ആണ് അടുത്തുള്ള വിമാനത്താവളങ്ങൾ. എലത്തൂരും കോഴിക്കോടും ആണ് അടുത്തുള്ള റെയിൽവേ സ്റ്റേഷനുകൾ. മൂഴിക്കൽ വഴി കടന്നു പോകുന്ന ദേശീയപാത 766 കൽപ്പറ്റ, മൈസൂർ, ബാംഗ്ലൂർ എന്നീ സ്ഥലങ്ങളെ ഈ ഗ്രാമവുമായി ബന്ധിപ്പിക്കുന്നു.
അവലംബം
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
മഹീന്ദർ വത്‌സ
ജീവചരിത്രം
പഞ്ചാബി ആയിരുന്ന മഹീന്ദർ വത്സയുടെ പിതാവ് ഒരു സൈനിക ഭിഷഗ്വരനായിരുന്നു. മഹീന്ദറിന് ഏകദേശം 7 വയസ്സുള്ളപ്പോൾ, അദ്ദേഹത്തിന്റെ കുടുംബം കുറച്ചുകാലം റംഗൂണിൽ ചെലവഴിച്ചു.
മുംബൈയിലെ ഒരു മെഡിക്കൽ കോളേജിൽ പഠിക്കുന്ന കാലത്ത് മഹീന്ദർ തന്റെ കുടുംബത്തിലെ സുഹൃത്തുക്കൾക്കൊപ്പമാണ് താമസിച്ചിരുന്നത്. അവരിലൂടെ ഭാവിഭാര്യയായ പ്രൊമീളയെ പരിചയപ്പെട്ടു. വ്യത്യസ്‌ത പശ്ചാത്തലങ്ങളിൽ നിന്നും ജാതികളിൽ നിന്നും വന്നിട്ടും (അവൻ പഞ്ചാബി ആയിരുന്നു, അവൾ യഥാർത്ഥത്തിൽ സിന്ധ് സ്വദേശിയാണ്), മുൻതീരുമാനിക്കപ്പെട്ട വിവാഹങ്ങളുടെ പാരമ്പര്യത്തിന് വിരുദ്ധമായി, കുറച്ച് വർഷങ്ങൾക്ക് ശേഷം ഇരുവരും വിവാഹിതരായി. ദമ്പതികൾക്ക് ഒരു മകനുണ്ടായിരുന്നു, 1950 കളിൽ യുണൈറ്റഡ് കിംഗ്ഡത്തിൽ കുറച്ചുകാലം താമസിച്ചു, അക്കാലത്ത് മഹീന്ദർ ഒരു ഹോസ്പിറ്റൽ ഹൗസ്മാൻ ആയും രജിസ്ട്രാറായും ജോലി ചെയ്തു. ഗൈനക്കോളജിസ്റ്റും പ്രസവചികിത്സയും ആയി സ്വകാര്യ പ്രാക്ടീസ് നടത്തുന്നതിനിടയിൽ, പിതാവിന് അസുഖം വന്നതിനെ തുടർന്ന് കുടുംബം ഇന്ത്യയിലേക്ക് മടങ്ങി.
ഫെമിന കോളം വായിക്കുന്നവരിൽ ഒരാൾ വായനക്കാരുടെ എണ്ണം കൂട്ടുന്നതിനായി പ്രസാധകർ കത്തുകൾ കെട്ടിച്ചമയ്ക്കുകയാണെന്ന് കാണിച്ച് കോടതിയിൽ കേസ് കൊടുത്തു. തുറക്കാത്ത കത്തുകളുടെ ഒരു ചാക്ക് ജഡ്ജിയെ ഏല്പിച്ച് കേസ് അവസാനിപ്പിക്കാൻ എഡിറ്റർ സത്യശരൺ ജഡ്ജിയെ കാര്യം ബോധ്യപ്പെടുത്തി.
കോളമിസ്റ്റ് എന്ന നിലയിലുള്ള തന്റെ പ്രവർത്തനത്തിലൂടെ ഇന്ത്യയിലെ ലൈംഗിക വിദ്യാഭ്യാസത്തിന്റെ അഭാവത്തെക്കുറിച്ച് അദ്ദേഹം മനസ്സിലാക്കി. 1974-ൽ ഫാമിലി പ്ലാനിംഗ് അസോസിയേഷൻ ഓഫ് ഇന്ത്യയുടെ (എഫ്‌പിഎഐ) കൺസൾട്ടന്റായി പ്രവർത്തിക്കുമ്പോൾ, ലൈംഗിക കൗൺസിലിംഗും വിദ്യാഭ്യാസ പരിപാടിയും അവതരിപ്പിക്കണമെന്ന് മഹീന്ദർ നിർദ്ദേശിച്ചു. എതിർപ്പുകൾക്കിടയിലും, FPAI അദ്ദേഹത്തിന്റെ ഉപദേശം സ്വീകരിക്കുകയും ഇന്ത്യയിലെ ആദ്യത്തെ ലൈംഗിക വിദ്യാഭ്യാസം, കൗൺസിലിംഗ്, തെറാപ്പി സെന്റർ ആരംഭിക്കുകയും ചെയ്തു. 1976-ൽ അദ്ദേഹം മനുഷ്യന്റെ ലൈംഗികതയെയും കുടുംബജീവിതത്തെയും കുറിച്ച് ഇന്ത്യയിലെ ആദ്യത്തെ ശിൽപശാല സംഘടിപ്പിച്ചു. ഇന്ത്യയിലെ ശ്രദ്ധേയനായ എൽജിബിടി അവകാശ പ്രവർത്തകനായ അശോക് റോ കവിയും ശിൽപശാലയെ അഭിസംബോധന ചെയ്തു. 1980-കളുടെ തുടക്കത്തിൽ, കൗൺസിലിംഗിലും വിദ്യാഭ്യാസത്തിലും മുഴുവൻ സമയവും പ്രവർത്തിക്കാൻ മഹീന്ദർ തന്റെ പ്രാക്ടീസ് ഉപേക്ഷിച്ചു.
മരിയ ലിയോപോൾഡിന ഓഫ് ഓസ്ട്രിയ
ഡോണ മരിയ ലിയോപോൾഡിന ഓഫ് ഓസ്ട്രിയ (22 January 1797 – 11 December 1826) ബ്രസീൽ സാമ്രാജ്യത്തിന്റെ ചക്രവർത്തിനിയും പോർച്ചുഗലിന്റെ രാജ്ഞിയും ഓസ്ട്രിയയുടെ ഒരു ആർച്ച് ഡച്ചെസും ആയിരുന്നു. ഓസ്ട്രിയയിൽ വിയന്നയിലെ ഹബ്സ്ബർഗ്-ലോറേനിൽ കരോളിൻ ജോസഫ് ലിയോപോൾഡൈൻ ഫ്രാൻസിസ്ക ഫെർഡിനൻഡയിൽ ഹോളി റോമൻ ചക്രവർത്തി ഫ്രാൻസിസ് രണ്ടാമന്റെയും അദ്ദേഹത്തിന്റെ രണ്ടാമത്തെ ഭാര്യ മരിയ തെരേസ, നേപ്പിൾസ് ആൻഡ് സിസിലിയുടെയും മകളായി ജനിച്ചു. ആസ്ട്രിയയിലെ ഫെർഡിനാന്റ് I ചക്രവർത്തിയും, നെപ്പോളിയൻ ബോണാപ്പാർട്ടിൻറെ ഭാര്യയും ഡച്ചസ് ഓഫ് പർമയുമായ മേരി ലൂയിസും, അവരുടെ സഹോദരങ്ങളിൽപ്പെടുന്നു.
ബെറ്റീന ശാരദ ബോമർ
നിരവധി വിദേശ സർവകലാശാലകളിൽ മതപഠന വിഭാഗത്തിലെ അദ്ധ്യാപികയായും ഗവേഷകയായും പ്രവർത്തിച്ചിട്ടുള്ള വനിതയാണ് '''ഡോ. ബെറ്റീന ശാരദ ബോമർ'''. ഇന്ത്യൻ പൗരത്വം സ്വീകരിച്ച ഇവർ ആസ്ട്രിയൻ സ്വദേശിയാണ്
ജീവിതരേഖ
ആസ്ട്രിയയിൽ പ്രൊഫസർ എഡ്വേഡ് ബോമറുടെയും വലേറി ബോമറുടെയും മകളായി ജനിച്ചു. മ്യൂണിച്ച് സർവകലാശാലയിൽ നിന്നു ഹിന്ദു മത പഠനത്തിൽ ഡോക്ടറേറ്റ് നേടി. ഭാരതീയ ദർശനത്തിലും സംസ്കൃതത്തിലും ബനാറസ് സർവകലാശാലയിൽ ഗവേഷണം നടത്തി. വാരണാസിയിലെ അഭിനവഗുപ്ത ഗവേഷണ ലൈബ്രറിയുടെ ഡയറക്ടറാണ്.
പുറം കണ്ണികൾ
വർഗ്ഗം:പണ്ഡിതർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഏപ്രിൽ 12-ന് ജനിച്ചവർ വർഗ്ഗം:അദ്ധ്യാപകർ വർഗ്ഗം:1940-ൽ ജനിച്ചവർ
ശൈലജ ജെ
ശൈലജ ജെ കേരളത്തിൽ നിന്നുള്ള നാടക സംവിധായികയും സംഘാടകയുമാണ്. കേരള സംഗീത നാടക അക്കാഡമിയുടെയും സാംസ്കാരിക വകുപ്പിന്റെന്റയും ആഭിമുഖ്യത്തിൽ നടക്കുന്ന ഇന്റർ നാഷണൽ തീയേറ്റർ ഫെസ്റ്റിവൽ ഓഫ് കേരള (ITFoK) യുടെ സ്ഥാപക ഡയറക്ടർ.1  ദൽഹി, കേരളം കേന്ദ്രീകരിച്ചുള്ള കലാ പ്രവർത്തനം.
1995- 1998 ബാച്ചിൽ ന്യൂഡൽഹിയിലെ നാഷണൽ സ്‌കൂൾ ഓഫ് ഡ്രാമയിൽ നിന്ന് ഡയറക്ഷൻ ആൻഡ് ഡിസൈനിൽ  ബിരുദം നേടി 2. കേരളത്തിൽ നിന്ന് ദേശീയ നാടക വിദ്യാലയത്തിലേക്ക് പ്രവേശനം നേടുന്ന  ആദ്യ വിദ്യാർത്ഥിനി. ഇപ്പോൾ കേരളത്തിലെ നാടക പ്രവർത്തകരുടെ സംഘാടനത്തിൽ  സജീവം. നാടക കലാകാരന്മാരുടെ സംഘടനയായ നെറ്റ്‌വർക്ക് ഫോർ ആർട്ടിസ്റ്റിക് തീയേറ്റർ ആക്ടിവിസ്റ്സ് കേരള (NATAK) എന്ന സംഘടയുടെ സെക്രട്ടറി 3.
പ്രധാനമന്ത്രി സുരക്ഷ ബീമാ യോജന
2015 മെയ് 9‌-ന് തുടക്കംകുറിച്ച കേന്ദ്രസർക്കാരിന്റെ അപകട ഇൻഷുറൻസ് പദ്ധതിയാണ് പ്രധാനമന്ത്രി സുരക്ഷാ ബീമാ യോജന. സ്വന്തമായി ബാങ്ക് അക്കൗണ്ടൂള്ള 18-നും 70-നും മധ്യേ പ്രായമുള്ളവർക്കാണ് പദ്ധതിയിൽ ചേരാനാവുക.
അവലംബം
വർഗ്ഗം:ഇന്ത്യയിലെ സർക്കാർ പദ്ധതികൾ വർഗ്ഗം:ഇൻഷുറൻസ്
സണ്ണിക്കുട്ടി എബ്രഹാം
കേരളത്തിലെ ഒരു പത്രപ്രവർത്തകനും, രാഷ്ട്രീയ നിരീക്ഷികനും, എഴുത്തുകാരനുമാണ് സണ്ണിക്കുട്ടി എബ്രഹാം. മാതൃഭൂമി ദിനപത്രത്തിൽ വിവിധ തസ്തികയിൽ 25  വർഷത്തോളവും ജയ്‌ഹിന്ദ്‌ ടീവിയിൽ ചീഫ് എഡിറ്റർ, സി.ഓ.ഓ  തസ്തികയിൽ 5 വർഷത്തോളവും സേവനം അനുഷ്ടിച്ചു.
വർത്തമാനകാല സാമൂഹ്യ രാഷ്‌ട്രീയ സംഭവങ്ങൾ ഉൾക്കൊളിച്ച നേർക്കുനേർ എന്ന പരിപാടി ഏഷ്യാനെറ്റിലും, വാക്കിന്റെ വഴി എന്ന പരിപാടി ഇന്ത്യാവിഷനിലും അവതരിപ്പിച്ചിട്ടുണ്ട്. മികച്ച അഭിമുഖകാരനുള്ള ലൗവേഴ്സ് ഓഫ് ഇന്ത്യൻ വിഷ്വൽ എന്റർടൈൻമെന്റ് (ലൈവ് )ടെലിവിഷൻ പുരസ്കാരം 2004-ൽ ലഭിച്ചു.
"സഭാതലം : നമ്മുടെ നിയമ നിര്മ്മാണ സഭകൾ" എന്ന മലയാള പുസ്തകത്തിന്റെ രചയിതാവുംകൂടെ ആണു.
അവലംബം
^"After aviation, Kerala announces foray into TV media". Yahoo News India. 15 November 2012. Retrieved 1 August 2015. ^ "Panel formed to draft Kochi Media City project". The New Indian Express. Retrieved 1 August 2015. ^ http://www.thehindu.com/2004/11/18/stories/2004111817370300.htm ^ http://www.indulekha.com/sabhathalam-nammude-niyama-nirmana-sabhakal-study-sunnykutty-abraham
സ്റ്റാൻലി
ഫാക്‌ലൻഡിലെ ഏകപട്ടണമാണ് 1989 പേർ വസിക്കുന്ന (2001) സ്റ്റാൻലി. മുമ്പ് പോർട്ട് സ്റ്റാൻലി എന്നായിരുന്നു പട്ടണത്തിന്റെ പേര്. ലോകത്തിന്റെ ഏറ്റവും തെക്കേയറ്റത്തുള്ള ഭരണകേന്ദ്രം സ്റ്റാൻലിയാണ്.
അവലംബം
വർഗ്ഗം:ഫോക്ക്‌ലാന്റ് ദ്വീപിലെ പട്ടണങ്ങൾ വർഗ്ഗം:ഫോക്ക്‌ലാന്റ് ദ്വീപുകൾ വർഗ്ഗം:തെക്കേ അമേരിക്കയിലെ തുറമുഖനഗരങ്ങൾ
വിശുദ്ധ എലിസബത്ത് പോർച്ചുഗൽ (സുർബറാൻ)
1630-1635 നും ഇടയിൽ സ്പാനിഷ് ചിത്രകാരൻ ഫ്രാൻസിസ്കോ ഡി സുർബാരൻ ചിത്രീകരിച്ച ഒരു എണ്ണച്ചായാചിത്രമാണ് വിശുദ്ധ എലിസബത്ത് പോർച്ചുഗൽ. അരഗോണിലെ പീറ്റർ മൂന്നാമന്റെ മകൾ റോമൻ കത്തോലിക്കാ സഭയിലെ ഒരു വിശുദ്ധയായ പോർച്ചുഗലിലെ വിശുദ്ധ എലിസബത്തിൻറെ ചിത്രമാണ് സുർബാരൻ ചിത്രീകരിച്ചിരിക്കുന്നത്. 1818 മുതൽ ഈ ചിത്രം മാഡ്രിഡിലെ പ്രാഡോ മ്യൂസിയത്തിലാണ് സൂക്ഷിച്ചിരിക്കുന്നത്.
വിവരണം
ആരാഗണിലെ രാജാവായ പേട്രോ മൂന്നാമന്റെ മകളായി 1271-ൽ ജനിച്ച എലിസബത്ത് 1235-ൽ അവർ വിശുദ്ധയായി പ്രഖ്യാപിക്കപ്പെട്ട എലിസബത്തിന്റെ തന്നെ ബന്ധുവായിരുന്ന ഹംഗറിയിലെ വിശുദ്ധ എലിസബത്തിന്റെ പേരാണ് എലിസബത്ത് സ്വീകരിച്ചത്‌. പോർച്ചുഗലിലെ ഡിനിസ്‌ രാജാവാണ് എലിസബത്തിനെ വിവാഹം കഴിച്ചത്. ചെറുപ്പത്തിലെ വിവാഹിതയായ എലിസബത്ത് രാജകീയ സൗകര്യങ്ങൾ ഒഴിവാക്കിയുള്ള ജീവിതമാണ് നയിച്ചത്. അധാർമ്മിക ജീവിതം നയിച്ചിരുന്ന ഒരു വ്യക്തിയായിരുന്നു രാജാവ്. എലിസബത്തിൽ രാജാവിന് രണ്ടുകുട്ടികൾ ഉണ്ടായിരുന്നു. രാജാവിന്റെ മരണ ശേഷം എലിസബത്ത് വിശുദ്ധ ഫ്രാൻസിസ്‌ അസ്സീസി സ്ഥാപിച്ച മൂന്നാം ഓർഡറിൽ അംഗമായി ചേർന്നു. പിന്നീട് മഠത്തിൽ താമസമാക്കുകയും ആദ്ധ്യാത്മിക പ്രവർത്തനങ്ങളിൽ മുഴുകുകയും ചെയ്തു. പിന്നീട് സ്വന്തമായി ഒരു മഠവും സ്ഥാപിച്ചു. പാവപ്പെട്ടവരെ സേവിച്ച എലിസബത്ത് പതിമൂന്നും പതിനാലും നൂറ്റാണ്ടുകളിൽ യുദ്ധങ്ങൾ ഒഴിവാക്കുന്നതിന്‌ സഹായിച്ചിരുന്നു. 1336-ൽ അന്തരിച്ച എലിസബത്തിനെ 1625-ൽ ഉർബൻ എട്ടാമൻ മാർപാപ്പ വിശുദ്ധയായി പ്രഖ്യാപിച്ചു. .
ചിത്രകാരനെക്കുറിച്ച്
ഫ്രാൻസിസ്കോ സുർബാരൻ ഒരു സ്പാനിഷ് ചിത്രകാരനായിരുന്നു. സന്യാസിമാരെയും കന്യാസ്ത്രീകളെയും രക്തസാക്ഷികളെയും ചിത്രീകരിക്കുന്ന മതചിത്രങ്ങളിലൂടെയും അദ്ദേഹത്തിന്റെ നിശ്ചലജീവിതചിത്രങ്ങളിലൂടെയും അദ്ദേഹം പ്രധാനമായും അറിയപ്പെടുന്നു. ചിയറോസ്ക്യൂറോയുടെ ശക്തമായ യാഥാർത്ഥ്യബോധവും ഉപയോഗിച്ചതിനാലായിരിക്കാം സുർബാരൻ "സ്പാനിഷ് കാരവാജിയോ" എന്ന വിളിപ്പേര് നേടിയത്. കാരവാജിയോയുടെ ചിത്രങ്ങൾ കാണാനുള്ള അവസരം സുർബാറോണിന് ലഭിച്ചിട്ടുണ്ടോ എന്ന് അറിയില്ല, അദ്ദേഹത്തിന്റെ ചിത്രങ്ങളിൽ സമാനമായ യാഥാർത്ഥ്യബോധമുള്ള ചിയറോസ്ക്യൂറോയും ടെനെബ്രിസവും ഉൾക്കൊള്ളുന്നുവെന്ന് മാത്രം. ചിത്രകാരൻറെ നൈസർഗ്ഗികമായ രചനകളിൽ ഏറ്റവും കൂടുതൽ സ്വാധീനം ചെലുത്തിയത് സ്പാനിഷ് ബറോക്ക് ചിത്രകാരനായിരുന്ന ജുവാൻ സാഞ്ചസ് കോട്ടൻ ആയിരുന്നുവെന്ന് ചില കലാ ചരിത്രകാരന്മാർ വിലയിരുത്തുന്നു.
അവലംബം
വർഗ്ഗം:സ്ത്രീകളുടെ ചിത്രങ്ങൾ
ആൻഡ്രിയ സീസാല്പീനോ
ആൻഡ്രിയ സീസാല്പീനോ അല്ലെങ്കിൽ ആൻഡ്രിയാസ് സീസാല്പീനസ് (6 June 1519 – 23 February 1603) ഇറ്റാലിയൻ ശരീരശാസ്ത്രജ്ഞനും തത്ത്വജ്ഞാനിയും സസ്യശാസ്ത്രജ്ഞനും ആയിരുന്നു. സസ്യങ്ങളുടെ ഫലങ്ങളെയും വിത്തുകളെയും അടിസ്ഥാനമാക്കിയാണ് ആദ്ദേഹം സസ്യങ്ങളെ തരംതിരിച്ചത്. 1555ൽ അദ്ദേഹം പിസയിലെ ബോട്ടാണിക്കൽ ഗാർഡന്റെ ഡയറക്ടർ ആയി. ശരീരബാഹ്യശാസ്തത്തിലും അദ്ദേഹം പ്രവർത്തിച്ചിട്ടുണ്ട്. രക്തചംക്രമണത്തെപ്പറ്റി അദ്ദേഹം തത്ത്വം ആവിഷ്കരിച്ചിരുന്നു. വില്ല്യം ഹാർവി പരസ്യമാക്കിയ രക്തചംക്രമണത്തിന്റെ ഭൗതികചംക്രമണത്തിനു പകരം രാസികചംക്രമണം എന്ന തത്ത്വമാണദ്ദേഹം അംഗീകരിച്ചത്.
ബാഹ്യ ലിങ്കുകൾ
വർഗ്ഗം:1519-ൽ ജനിച്ചവർ വർഗ്ഗം:1603-ൽ മരിച്ചവർ വർഗ്ഗം:ഇറ്റാലിയൻ സസ്യശാസ്ത്രജ്ഞർ വർഗ്ഗം:ഇറ്റാലിയൻ തത്ത്വചിന്തകർ
അക്കിത്തം നാരായണൻ
പ്രമുഖനായ ഭാരതീയ ചിത്രകാരനാണ് അക്കിത്തം നാരായണൻ (Akkitham Narayanan)(ജനനം : 1939). മൂന്ന് പതിറ്റാണ്ടിലേറെയായി പാരീസിൽ സ്ഥിരതാമസമായ നാരായണന്റെ രചനകൾ ദൽഹിയിലെ മോഡേൺ ആർട്ട് ഗാലറി, പാരീസിലെ മിനിസ്ട്രി ഓഫ് കൾച്ചറൽ അഫയേഴ്‌സ്, പാരീസ് ഇന്റർനാഷണൻ ലൈബ്രറി, പോളണ്ടിലെ ഏഷ്യാ-പസഫിക് മ്യൂസിയം, ജർമനിയിലെ വിൽഹെൽ ഷാമൻ മ്യൂസിയം, ജപ്പാനിലെ ഗ്ലെൻഡ്ബാറ മ്യൂസിയം എന്നിവിടങ്ങളിലുണ്ട്. 2015 ലെ രാജാരവിവർമ്മ പുരസ്‌കാരം ലഭിച്ചിട്ടുണ്ട്. പ്രശസ്ത മലയാളകവി അക്കിത്തം അച്യുതൻ നമ്പൂതിരിയുടെ അനുജൻ കൂടിയാണ് ഇദ്ദെഹം.
ജീവിതരേഖ
കുമരനെല്ലൂരിൽ ജനിച്ച നാരായണൻ പത്താം ക്ലാസ് കഴിഞ്ഞാണു ചിത്രപഠനത്തിലേക്കു തിരിയുന്നത്. ചിത്രകലയിൽ ഡിപ്ലോമയ്ക്കു ശേഷം ഡൽഹിയിലേക്ക്. ചിത്രകാരന്മാരുടെ സ്ഥിരം വേദിയായ ചോളമണ്ഡലം വില്ലെജിന്റെ സ്ഥാപകരിൽ ഒരാളാണു ഇദ്ദേഹം. സ്കോളർഷിപ്പ് ലഭിച്ചാണു ഫ്രാൻസിലേക്കു പോയത്. പാരീസിലെ പ്രശസ്തമായ ഇക്കോൾ ഡി ബ്യൂക്‌സ് ആർട്‌സിൽ നിന്നും പഠനം പൂർത്തിയാക്കി. ഇവിടെ നിന്നാണു ജീവിത സഖി, സച്ചിക്കോയെ കണ്ടെത്തിയത്. സച്ചിക്കോ പാരീസിലെ അറിയപ്പെടുന്ന ടെക്സ്റ്റൈൽ ഡിസൈറാണ്.
രചനാ ശൈലി
ഭാരതീയ തത്ത്വചിന്തകളിലും ദർശനങ്ങളിലും അധിഷ്ഠിതമായ ശൈലിയാണു നാരായണൻറെ ചിത്രങ്ങളിലധികവും കാണുക. താന്ത്രിക് രീതിയിലാണ് അക്കിത്തം വരച്ചു തുടങ്ങിയത്. പിന്നീട് ചില മാറ്റങ്ങൾ വരയിലും കണ്ടു തുടങ്ങി. ജോമെട്രിക് രീതിയിൽ കളങ്ങൾ നിരത്തിയാണിത്.
കെ.എസ്. മുസ്തഫാ കമാൽ
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''കെ.എസ്. മുസ്തഫാ കമാൽ''' (ജീവിതകാലം:മാർച്ച് 1935 - 14 ജൂലൈ 1995). കാഞ്ഞിരപ്പള്ളി നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ച് മൂന്നാം കേരളനിയമസഭയിൽ അംഗമായിരുന്നു. 1935 മാർച്ചിൽ ജനിച്ചു, കൊച്ചുപാലത്തിൽ സെയ്തു മുഹമ്മ്ദ് റാവുത്തർ ആയിരുന്നു പിതാവ്, ജമീലയാണ് ഭാര്യ ഇദ്ദേഹത്തിന് ഒരു മകനും ഒരു മകളുമാണുണ്ടായിരുന്നത്. വിദ്യാർത്ഥി രാഷ്ട്രീയത്തിൽക്കൂടി പൊതുരംഗത്തേക്ക് കടന്നുവന്ന അദ്ദേഹം പ്രാഥമിക വിദ്യാഭ്യാസത്തിനു ശേഷം അലിഗഢ് മുസ്ലീം സർവ്വകലാശാലയിൽ നിന്ന് ബിരുദം കരസ്ഥമാക്കി. 1954-ൽ കമ്മ്യൂണിസ്റ്റ് പാർട്ടിയിൽ അംഗമായി, പിന്നീട് പാർട്ടി പിളർന്നപ്പോൾ സി.പി.ഐ.എമ്മിനൊപ്പം നിന്ന അദ്ദേഹം മൂന്ന് തിരഞ്ഞെടുപ്പുകളിൽ സി.പി.എം. പ്രതിനിധിയായി മത്സരിച്ചു. 1987-മുതൽ കാംകോ (CAMCO)യുടെ ഡയറക്ടർ ബോർഡംഗമായിരുന്നു. 1961-ൽ കിസാൻ സഭയുടെ നേതൃത്തലുള്ള കർഷകസമരത്തിൽ പങ്കെടുത്തതിന്റെ പേരിൽ 41 ദിവസം ജയിൽ വാസം അനുഭവിച്ചിട്ടുണ്ട്. 1995 ജൂലൈ 14ന് അന്തരിച്ചു.
അവലംബം
വർഗ്ഗം:1935-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:1995-ൽ മരിച്ചവർ വർഗ്ഗം:ജൂലൈ 14-ന് മരിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:മൂന്നാം കേരള നിയമസഭാംഗങ്ങൾ
ബാലകൃഷ്ണൻ ചെറൂപ്പ
ജീവശാസ്ത്ര വിദഗ്ദ്ധൻ,കോളേജ് അദ്ധ്യാപകൻ.ചിറ്റൂർ ഗവർമെന്റ് കോളേജിൽ നിന്നും പ്രിൻസിപ്പൽ ആയി വിരമിച്ചു.കേരള ശാസ്ത്രസാഹിത്യ പരിഷത്ത് പ്രസിദ്ധീകരണമായ ശാസ്ത്രകേരളം മാസിക പത്രാധിപർ
വർഗ്ഗം:പത്രാധിപർ
കോൺവാലിസ് തുറമുഖം
ആൻഡമാൻ നിക്കോബാർ ദ്വീപസമൂഹത്തിലെ ദ്വീപായ റോസ് ദ്വീപിലെ തുറമുഖമാണ് പോർട്ട് കോൺവാലിസ് - Port Cornwallis. 1973-ൽ കമ്മീഷൻ ചെയ്ത ഒരു വിളക്കുമാടം തുറമുഖത്തിനു സമീപം സ്ഥിതി ചെയ്യുന്നു.
അവലംബം
വർഗ്ഗം:ആന്തമാൻ നിക്കോബാർ ദ്വീപുകളിലെ തുറമുഖങ്ങൾ വർഗ്ഗം:ആന്തമാൻ നിക്കോബാർ ദ്വീപുകളിലെ വിളക്കുമാടങ്ങൾ
വെള്ളിവാലൻ
സഹ്യപർവ്വത പ്രദേശങ്ങളിൽ കണ്ടുവരുന്ന ഒരു ചിത്രശലഭമാണ് വെള്ളിവാലൻ (Cheritra freja). തെക്കേ ഇന്ത്യയിലും ശ്രീലങ്കയിലുമാണ് വെള്ളിവാലനെ കണ്ടുവരുന്നത്.
വെള്ളിവാലൻ വലിപ്പം കുറഞ്ഞ ഒരു പൂമ്പാറ്റയാണ്. കാട്ടിലാണ് ഇവയെ സാധാരണ കണ്ടെത്താനാകുക. നാട്ടിൻ പുറങ്ങളിലും കുന്നിൻ പ്രദേശങ്ങളിലും ഇവയെ കാണാറുണ്ട്. വാലാണ് വെള്ളിവാലന്റെ പ്രധാന പ്രത്യേകതയുള്ളത്. പിൻചിറകിലെ വെളിത്തവാൽ ഇവയുടെ ഭംഗി കൂട്ടുന്നു. വാലിന് രണ്ട് സെന്റിമീറ്റർ നീളമുണ്ടാകും. വാലിന്റെ അറ്റം ചുരുണ്ടിരിക്കും. ആൺശലഭത്തിന്റെ ചിറകിന് ഇളം തവിട്ടുനിറമാണ്. പെൺശലഭത്തിന്റെ ചിറകിന് കടുംതവിട്ടുനിറവും. പിൻചിറകിൽ അറ്റത്തായി വെളുപ്പിൽ കറുത്ത പുള്ളികളുണ്ടാവും.
വെള്ളിവാലൻ നല്ല ഉയരത്തിൽ പറക്കുന്ന ഒരു ശലഭമാണ്. സാധാരണഗതിയിൽ മെല്ലെയാണ് പറക്കുന്നത്. മഴക്കാറുള്ള സമയം ഇവ ഇലകൾക്കിടയിൽ ഒളിച്ചിരിക്കാറുണ്ട്. കറുവപ്പട്ട, ചെറുകുരണ്ടി എന്നീ സസ്യങ്ങളിലാണ് വെള്ളിവാലന്മാർ മുട്ടയിടുന്നത്.
പുറം കണ്ണികൾ
വർഗ്ഗം:നീലി ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
ഓർഫൻ ഗേൾ അറ്റ് ദ സിമട്രി
ഫ്രഞ്ച് കലാകാരനായ യൂജിൻ ഡെലാക്രോയിക്സ് വരച്ച ചിത്രമാണ് ഓർഫൻ ഗേൾ അറ്റ് ദ സിമട്രി. (യംഗ് ഓർഫൻ ഗേൾ അറ്റ് ദ സിമട്രി എന്നും അറിയപ്പെടുന്നു; ഫ്രഞ്ച്: Jeune orpheline au cimetière) (c. 1823 അല്ലെങ്കിൽ 1824)
ചരിത്രം
ഈ ചിത്രം ചിയോസിലെ കൂട്ടക്കൊലയ്ക്കുശേഷമുള്ള ഒരു തയ്യാറെടുപ്പ് ചിത്രമാണെന്ന് വിശ്വസിക്കപ്പെടുന്നു. എന്നിരുന്നാലും ഓർഫൻ ഗേൾ അറ്റ് ദ സിമട്രി ഒരു മാസ്റ്റർപീസായി കണക്കാക്കപ്പെടുന്നു. ചിത്രത്തിൽ നിന്ന് സങ്കടത്തിന്റെയും ഭയത്തിന്റെയും അന്തരീക്ഷം പുറപ്പെടുന്നു. സങ്കടത്തോടെ മുകളിലേക്ക് നോക്കുമ്പോൾ അവളുടെ കണ്ണുകളിൽ നിന്ന് നന്നായി കണ്ണുനീർ ഒഴുകുന്നു. ആകാശത്തിന്റെ മങ്ങലും ഉപേക്ഷിക്കപ്പെട്ട നിലവും അവളുടെ വിഷാദത്തിന്റെ പ്രകടനവുമായി ഉചിതമാണ്. പെൺകുട്ടിയുടെ ശരീരഭാഷയും വസ്ത്രധാരണവും ദുരന്തവും ദുർബലതയും ഉണർത്തുന്നു: സഹായത്തിനുള്ള മാർഗങ്ങളുടെ അഭാവം എന്നിവ ഊന്നിപ്പറയാൻ അവളുടെ തോളിൽ നിന്ന് താഴേക്ക് വീഴുന്ന വസ്ത്രം, അവളുടെ തുടയിൽ ദുർബലമായി വച്ചിരിക്കുന്ന ഒരു കൈ, അവളുടെ കഴുത്തിന് മുകളിൽ നിഴലുകൾ, അവളുടെ ഇടതുവശത്തെ ഇരുട്ട്, തണുത്തതും വിളറിയതുമായ നിറം അവളുടെ വസ്ത്രധാരണം. നഷ്ടബോധം, എത്തിച്ചേരാനാകാത്ത പ്രതീക്ഷ, അവളുടെ ഒറ്റപ്പെടൽ, ഇവയെല്ലാം കൂടിച്ചേർന്നതാണ്.
പുറംകണ്ണികൾ
വർഗ്ഗം:ചിത്രങ്ങൾ
സാലി റൈഡ്
അമേരിക്കയിലെ ആദ്യ ബഹിരാകാശ യാത്രികയാണ് സാലി റൈഡ് (26 മേയ് 1951 - 23 ജൂലൈ 2012). 1983ൽ ചലഞ്ചറിലാണു സാലി ബഹിരാകാശയാത്ര നടത്തിയത്. സാലി റെഡിന് മരണാനന്തര ബഹുമതിയായി രാജ്യത്തെ പരമോന്നത സിവിലിയൻ പുരസ്കാരം നൽകി ആദരിക്കുമെന്ന് പ്രസിഡൻറ് ബറാക്ക് ഒബാമ. അമേരിക്കൻ ബഹിരാകാശ പദ്ധതിക്കും, വിദ്യാഭ്യാസ മേഖലക്കും നൽകിയ സമഗ്ര സംഭാവനകൾ പരിഗണിച്ചാണ് പുരസ്കാരം.
ജീവിതരേഖ
സാലി നാലു യൂനിവേഴ്സിറ്റികളിൽ നിന്നു ബിരുദവും ഊർജതന്ത്രത്തിൽ ഡോക്ടറേറ്റും നേടിയിട്ടുണ്ട്. 1978ൽ നാസയിൽ ചേർന്നു. 1983 ജൂൺ പതിനെട്ടിലെ രാത്രിയിൽ അമേരിക്കയുടെ ‘ചലഞ്ചർ’ എന്ന പേടകത്തിൽ സാലി ബഹിരാകാശത്തെത്തുന്ന അമേരിക്കയിലെ ആദ്യ വനിതാ യാത്രികയായി. മുപ്പത്തി രണ്ടാം വയസിലാണ് സാലി ഈ നേട്ടം കൈവരിച്ചത്. 1984ൽ സാലി രണ്ടാമതും ബഹിരാകാശ യാത്ര നടത്തിയതോടെ ബഹിരാകാശത്ത് 343 മണിക്കൂർ ചെലവഴിച്ച യുഎസ് വനിതയെന്ന വിശേഷണവും സാലിയ്ക്കു സ്വന്തമായി. 1987ൽ നാസയിൽ നിന്നു വിരമിച്ചു. അർബുദ ബാധയെത്തുടർന്ന് 2012 ൽ അന്തരിച്ചു.
താൻ ഒരു സ്വവർഗ്ഗ രതിക്കാരി ആയിരുന്നു എന്ന് തന്റെ ചരമ കുറിപ്പിലൂടെ ലോകത്തെ അറിയിച്ചിരുന്നു.
പുറം കണ്ണികൾ
വർഗ്ഗം:1951-ൽ ജനിച്ചവർ വർഗ്ഗം: 2012-ൽ മരിച്ചവർ വർഗ്ഗം:മേയ് 26-ന് ജനിച്ചവർ വർഗ്ഗം:ജൂലൈ 23-ന് മരിച്ചവർ
വർഗ്ഗം:ബഹിരാകാശസഞ്ചാരികൾ
നീലഗിരിത്തവള
പശ്ചിമഘട്ടത്തിൽ തമിഴ്നാട് - കർണ്ണാടക സംസ്ഥാനങ്ങളിലായി കണ്ടുവരുന്ന വംശനാശഭീഷണി നേരിടുന്ന ഒരിനം തവളയാണ് നീലഗിരിത്തവള (ശാസ്ത്രനാമം: Zakerana murthii (ഇംഗ്ലീഷ് പേരുകൾ: Ghats wart frog, Murthy's frog). Zakerana greenii എന്ന സ്പീഷ്യസ്സിനോട് സാദൃശ്യമുണ്ട്.  ഉഷ്ണമേഖല മഴക്കാടുകളിൽ കണ്ടുവരുന്ന ഒരു കുഞ്ഞൻ തവളയാണിത്.
അവലംബം
വർഗ്ഗം:ഉഭയജീവികൾ - അപൂർണ്ണലേഖനങ്ങൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഇന്ത്യയിലെ തവളകൾ വർഗ്ഗം:സക്കെരാന
അസ്ദ്
അവലംബം
വർഗ്ഗം:ഗോത്രവംശങ്ങൾ വർഗ്ഗം:അറബ് ലോകം വർഗ്ഗം:അറേബ്യൻ ഗോത്രവർഗങ്ങൾ
ജൂൾസ് വിജിഡൻബോഷ് ബ്രിഡ്ജ്
ജൂൾസ് വിജിഡൻബോഷ് ബ്രിഡ്ജ് (Dutch: Jules Wijdenboschbrug),സുരിനാം പാലം എന്നും അറിയപ്പെടുന്നു., കോമ്മെവിജിനേ ജില്ലയിൽ തലസ്ഥാനമായ പരമാരിബൊയ്ക്കും മിർസോർഗിനും ഇടയിൽ സുരിനാം നദിയുടെ മുകളിലൂടെ കടന്നുപോകുന്ന ഈ പാലം ബോസ്ജെ ബ്രഗ് എന്ന് പ്രാദേശികമായി അറിയപ്പെടുന്നു. ഈസ്റ്റ്-വെസ്റ്റ് ലിങ്കിന്റെ ഭാഗമായ ഈ പാലം മുൻ പ്രസിഡന്റ് ജൂൾസ് വിജിഡൻബോഷ് ആണ് പേരിട്ടത്. ഡച്ച് കൺസ്ട്രക്ടർ ബാളസ്റ്റ്-നെഥാം ആണ് ഈ പാലം നിർമ്മിച്ചത്. ഈ പാലത്തിൽ 1504 മീറ്റർ നീളമുള്ള രണ്ട് പാതകൾ ഉണ്ട്, 2000 മേയ് 20 ന് ജൂൾസ് വിജിഡൻബോഷ് ബ്രിഡ്ജ് തുറക്കപ്പെട്ടു.
ബാഹ്യ ലിങ്കുകൾ
വർഗ്ഗം:പരമാരിബൊയിലെ കെട്ടിടങ്ങളും ഘടനകളും
പി.ആർ. ശ്രീജേഷ്
അന്താരാഷ്ട്ര ഹോക്കി കളിക്കാരനും നിലവിൽ ഇന്ത്യയുടെ ഹോക്കി ടീമിന്റെ ഗോൾകീപ്പറുമാണ് പറാട്ട് രവീന്ദ്രൻ ശ്രീജേഷ്              എന്ന '''പി.ആർ. ശ്രീജേഷ്'''. 2020 സമ്മർ ഒളിമ്പിക്സ് പുരുഷ ഫീൽഡ് ഹോക്കി ടൂർണമെന്റിൽ ഇന്ത്യൻ ദേശീയ ടീമിന്റെ വെങ്കല മെഡൽ നേട്ടത്തിൽ ശ്രീജേഷ് നിർണായക പങ്ക് വഹിച്ചു.
ജിവ ചരിത്രം
എറണാകുളം ജില്ലയിലെ കിഴക്കമ്പലത്ത് പട്ടത്ത് രവീന്ദ്രന്റെ മകനായി 1986 മേയ് 8നു ജനിച്ചു. തിരുവനന്തപുരം ജി.വി. രാജ സ്പോർട്‌സ് സ്കൂളിലെ വിദ്യാർത്ഥിയായിരുന്നു. 2012 ലെ ലണ്ടൻ ഒളിമ്പിക്സിൽ പങ്കെടുത്ത ഇന്ത്യൻ ഹോക്കി ടീമിൽ അംഗവും 2016 ലെ റിയോ ഒളിമ്പിക്സിൽ ഇന്ത്യൻ ഹോക്കി ടീം ക്യാപ്റ്റനുമായിരുന്നു. മുൻ ലോങ്ജമ്പ് താരവും ആയുർവേദ ഡോക്ടറുമായ അനീഷ്യയാണ് ഭാര്യ.
ആദ്യകാല ജീവിതം
കിഴക്കമ്പലം സെന്റ് ആന്റണീസ് എൽ.പി.എസിലും സെന്റ് ജോസഫ്‌സ് സ്കൂളിലുമായിരുന്നു ആദ്യകാല വിദ്യാഭ്യാസ ജീവിതം.കൃഷിക്കാരനായ അച്ഛൻ പി.ആർ രവീന്ദ്രനെ സഹായിക്കുവാൻ പാടം ഉഴാനും കൊയ്യാനും മെതിക്കാനുമൊക്കെ ശ്രീജേഷ് ഒപ്പം കൂടുമായിരുന്നു. 2000 ൽ ആണ് ശ്രീജേഷ് ജി.വി.രാജ സ്കൂളിലെത്തുന്നത്. അത്ലറ്റിക് വിഭാഗത്തിലാണ് ശ്രീജേഷ് ജി.വി. രാജയിൽ പ്രവേശിച്ചതെങ്കിലും പിന്നീട് ഹോക്കി ഗോളിയായി തെരഞ്ഞെടുക്കപ്പെട്ടതോടെ ദേശീയതലത്തിൽ കളിക്കാനായി
അവലംബം
വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:അർജ്ജുന പുരസ്കാരം ലഭിച്ച മലയാളികൾ വർഗ്ഗം:1986-ൽ ജനിച്ചവർ വർഗ്ഗം:മേയ് 8-ന് ജനിച്ചവർ വർഗ്ഗം:ഇന്ത്യയ്ക്ക് വേണ്ടി ഏഷ്യൻ ഗെയിംസ് സ്വർണമെഡൽ നേടിയവർ
ജവാനി ഫിത്ർ നഹി ആനി 2
ജവാനി ഫിത്ർ നഹി ആനി 2 നദീം ബെയ്ഗ് സംവിധാനം ചെയ്ത 2015 ലെ പാകിസ്ഥാൻ സാഹസിക കോമഡി ചിത്രമാണ് ജെപിഎൻഎ.
ബൈരക്ക
വംശ നാശം നേരിടുന്ന ഒരിനം ചകിരിയാൽ മൂടപ്പെട്ട കായ വർഗ്ഗത്തിൽ പെട്ടവയാണ് ബൈരക്ക, ഇന്ത്യയിൽ ഇപ്പോൾ ആസാമിൽ മാത്രമാണ് വളരെ വിരളമായി കാണപ്പെടുന്നത്
അണുകേന്ദ്രബലം
അണുകേന്ദ്രത്തിൽ ആണവകണങ്ങളെ പരസ്പരം ബന്ധിപ്പിച്ച് നിർത്തുന്ന ബലമാണ് അണുകേന്ദ്രബലം. ഇത് ഒരു ഹ്രസ്വദൂര ബലവും വൈദ്യുതചാർജ്ജിൽ നിന്നും സ്വതന്ത്രവുമാണ്. അണുകേന്ദ്രബലം ഒരു ന്യൂട്രോണും പ്രോട്ടോണും തമ്മിലായാലും, ഒരു പ്രോട്ടോണും പ്രോട്ടോണും തമ്മിലായാലും തുല്യ അളവുകളുള്ളതായിരിക്കും. അതിന്റെ മൂല്യം ഗുരുത്വാകർഷണ ബലത്തിന്റെ 1037 മടങ്ങും വൈദ്യുതാകർഷണ ബലത്തിന്റെ 100 മടങ്ങും ആയിരിക്കും.
ഉദ്ഭവം
അണുകേന്ദ്രത്തിലെ എല്ലാ ന്യൂക്ലിയോണുകളുടെയും ഭാരം ന്യൂക്ലിയസിന്റെ ഭാരത്തെക്കാൾ കുറവായിരിക്കും. ഈ അദൃശ്യ പിണ്ഡത്തിനെ മാസ് ഡിഫക്ട് എന്നു വിളിക്കുന്നു. ന്യൂക്ലിയോണുകൾ പരസ്പരം ചേർന്നു നിൽക്കാൻ ആവശ്യമുള്ള ഊർജ്ജം മാസ് ഡിഫക്ടിൽ നിന്നും ലഭ്യമാക്കുന്നു. ന്യൂക്ലിയസ് വിഭജിക്കപ്പെടുമ്പോൾ ഈ ഊർജ്ജം പുറന്തള്ളപ്പെടുകയും, തല്പ്രവർത്തനത്തെ ന്യൂക്ലിയാർ ഫിഷൻ എന്നു വിളിക്കുകയും ചെയ്യുന്നു. ക്വാർക്കുകൾ കൊണ്ട് നിർമ്മിതമായ പദാർഥങ്ങൾ തമ്മിൽ മാത്രമേ അണുകേന്ദ്ര ബലമുണ്ടാവുകയുള്ളൂ.
അവലംബം
വർഗ്ഗം:അണുകേന്ദ്രഭൗതികം
ഫിഡെലിസ് തളിയത്ത്
ഫിഡെലിസ് തളിയത്ത് (1929 - 2008), ഡോക്ടറമ്മ എന്നറിയപ്പെടുന്ന, ഒരു ഇന്ത്യൻ കന്യാസ്ത്രീയും ഗൈനക്കോളജിസ്റ്റും സാമൂഹിക പരിഷ്കർത്താവും ആയിരുന്നു. ഇംഗ്ലീഷ്:Fidelis Thaliath. ഡൽഹിയിലെ നിരാലംബരായ ജനങ്ങൾക്കിടയിൽ പ്രവർത്തിച്ചിരുന്നു. 2021-ൽ അവളെ ദൈവദാസയായി പ്രഖ്യാപിച്ചു.
ജീവിതരേഖ
ഇന്നത്തെ ദക്ഷിണേന്ത്യൻ സംസ്ഥാനമായ കേരളത്തിന്റെ ഭാഗമായ അന്നത്തെ കൊച്ചി സംസ്ഥാനത്തിലെ പുത്തൻപള്ളി എന്ന ഗ്രാമത്തിൽ ജോസഫ് തളിയത്തിന്റെയും മറിയംകുട്ടിയുടെയും മകളായി 1929-ൽ കൊച്ചുത്രേസ്യ എന്ന പേരിലാണ് ഫിഡലിസ് തളിയത്ത് ജനിച്ചത്. അവൾ 1952-ൽ സിസ്റ്റേഴ്‌സ് ഓഫ് ദ ഡെസ്റ്റിറ്റ്യൂട്ട് എന്ന മതസഭയിൽ ചേർന്നു, 1956-ൽ ശാശ്വതമായ വിശുദ്ധിയുടെ പ്രതിജ്ഞയെടുത്തു. 1964-ൽ അവർ ചിക്കാഗോയിലേക്ക് താമസം മാറി, അവിടെ ഗൈനക്കോളജിയിൽ മെഡിക്കൽ ബിരുദം നേടുന്നതിനായി ലയോള സർവകലാശാലയിൽ ചേർന്നു. തുടർന്ന്, ഡൽഹിയിലെ ഹോളി ഏഞ്ചൽസ് നഴ്‌സിംഗ് ഹോമിൽ മെഡിക്കൽ പ്രൊഫഷണലായി കരിയർ ആരംഭിക്കുന്നതിനായി അവർ ഇന്ത്യയിലേക്ക് മടങ്ങി,ബിരുദാനന്തര ബിരുദം പൂർത്തിയാക്കാൻ 1973-ൽ ചിക്കാഗോയിലേക്ക് മടങ്ങി.
1977-ൽ ഇന്ത്യയിലേക്ക് മടങ്ങിയ അവർ ഡൽഹിയിലെ അശോക് വിഹാറിലെ ഒരു സ്ഥലത്ത് പണിത ജിവോദ്യ ആശുപത്രി സ്ഥാപിച്ചു, ഒരു കാർ വാങ്ങിയതിന് ലഭിച്ച 1000 US$ സമ്മാനമായി കിട്ടീയ പണം ഉപയോഗിച്ചാണാ ആശുപത്രി പണിതത്. [note 1] അവിടെ ഗൈനക്കോളജി വിഭാഗത്തിൽ സേവനം ചെയ്തു. ഡൽഹിയിൽ ആയിരുന്ന കാലത്ത്, അവർ നിരവധി സാമൂഹിക പ്രവർത്തനങ്ങളിൽ ഏർപ്പെട്ടിരുന്നു, അവശരായ ആളുകളെ സഹായിക്കുന്നതിൽ ശ്രദ്ധ കേന്ദ്രീകരിച്ചു, രണ്ട് കേന്ദ്രങ്ങൾ സ്ഥാപിച്ചു, ഒന്ന് വികാസ്പുരിയിൽ പാവപ്പെട്ട സ്ത്രീകളെ പാർപ്പിക്കാൻ, മറ്റൊന്ന്, ഗാസിയാബാദിൽ വികലാംഗരായ കുട്ടികൾക്കുള്ള വീട്.
ആത്മീയത
അശരണർക്കും അശരണർക്കും വേണ്ടി മാറ്റിവെച്ച ജീവിതമായിരുന്നു അവളുടേത്. കൈകളിൽ ദിവ്യബലിയുടെയും ജപമാലയുടെയും കൂദാശയാൽ പോഷിപ്പിക്കപ്പെട്ട അവൾ ഡൽഹിയിലെ തെരുവുകളിലൂടെ രോഗികളെയും ഉപേക്ഷിക്കപ്പെട്ടവരെയും ശുശ്രൂഷിച്ചുകൊണ്ട് നടന്നു. അവൾ അവരെ പരിചരിക്കുകയും മരുന്നുകൾ നൽകുകയും മാത്രമല്ല, അവർക്കുവേണ്ടി പ്രാർത്ഥിക്കുകയും ചെയ്തു. അവളുടെ നിസ്വാർത്ഥ സേവനം നിരവധി പാവപ്പെട്ട രോഗികളുടെ, പ്രത്യേകിച്ച് കുഷ്ഠരോഗികളുടെ ജീവിതത്തിന് അർത്ഥം കൊണ്ടുവന്നു.
മരണം
2008 ജനുവരി 17-ന് 79 ആം വയസ്സിൽ തളിയത്ത് അന്തരിച്ചു. ലൊയോള യൂണിവേഴ്‌സിറ്റി ചിക്കാഗോ, അവളുടെ ആൽമ മേറ്റർ, അവളുടെ ബഹുമാനാർത്ഥം മെഡിക്കൽ സ്റ്റുഡന്റ് സ്‌കോളർഷിപ്പ് ഫണ്ടിന്റെ MD, സിസ്റ്റർ ഫിഡെലിസ് തളിയത്ത് ക്ലാസ് ഓഫ് 1960 എന്ന സ്‌കോളർഷിപ്പ് ഏർപ്പെടുത്തി.
ഒറാനിയൻബർഗ് കോൺസൺട്രേഷൻ ക്യാമ്പ്
ഒറാനിയൻബർഗ് കോൺസൺട്രേഷൻ ക്യാമ്പ്, ഒരാദ്യകാല ജർമ്മൻ കോൺസൺട്രേഷൻ ക്യാമ്പായിരുന്നു. 1933-ൽ അധികാരം നേടിയെടുത്തപ്പോൾ നാസികൾ പ്രഷ്യയിൽ സ്ഥാപിച്ച ആദ്യത്തെ തടങ്കൽ പാളയങ്ങളിലൊന്നായിരുന്നു ഒറാനിയൻബർഗിലേത്. ഇതിൽ നാസി പാർട്ടിയുടെ ബെർലിനിലെ പ്രധാന രാഷ്ട്രീയ എതിരാളികളായ ജർമ്മൻ കമ്മ്യൂണിസ്റ്റ് പാർട്ടിയിലേയും സോഷ്യൽ ഡെമോക്രാറ്റുകളിലേയും അംഗങ്ങളേയും സ്വവർഗരതിക്കാരേയും നാസി പാർട്ടിയുടെ മറ്റു ശത്രുക്കളേയുമാണ് തടവിലാക്കിയിരുന്നത്.
ഒറാനിയൻബർഗ് പട്ടണമധ്യത്തിൽ ബെർലിനിലേക്കുള്ള പ്രധാനപാതയിൽ ഉപയോഗത്തിലില്ലാതിരുന്ന മദ്യനിർമ്മാണശാലയായിരുന്നു കോൺസൺട്രേഷൻ ക്യാമ്പ് നാസി പാർട്ടിയുടെ ആദ്യകാല അർദ്ധസൈനികവിഭാഗമായിരുന്ന സ്റ്റ്രംബ്ടേലിംഗിന്റെ അധീനതയിലായിരുന്നു ഈ ക്യാമ്പ്. ക്യാമ്പിലെ തടവുകാരെക്കൊണ്ടു ഒറാനിയൻബർഗ് പട്ടണകൗൺസിലിനു വേണ്ടി നിർബന്ധിതതൊഴിലുകൾ എടുപ്പിച്ചിരുന്നു.
1934 ജുലൈ 4നു ഒറാനിയൻബർഗ് കോൺസൺട്രേഷൻ ക്യാമ്പ് ഷുട്സ്റ്റാഫൽ ഏറ്റെടുത്തു. അതിനുശേഷം അവർ ഒറാനിയൻബർഗ് കോൺസൺട്രേഷൻ ക്യാമ്പ് അടച്ചുപൂട്ടുകയും ക്യാമ്പ് സാക്സെൻ ഹോസെൻ കോൺസൺട്രേഷൻ ക്യാമ്പായി മാറ്റി സ്ഥാപിക്കുകയും ചെയ്തു. അടച്ചുപൂട്ടൽ സമയത്ത് ക്യാമ്പിൽ മൂവായിരത്തോളം തടവുകാർ ഉണ്ടായിരുന്നു അതിൽ 16 പേർ മരിച്ചിരുന്നു.
പിസീൻസ് ക്രീക്ക്
പിസീൻസ് ക്രീക്ക് കൊളറാഡോയിലെ കൊളറാഡോ കൗണ്ടിയിലൂടെ ഒഴുകുന്ന വൈറ്റ് നദിയുടെ 57.9 മൈൽ നീളം (93.2 കി.മീ) ഉള്ള ഒരു പോഷകനദിയാണ്.
പതികി ഹാരതീ രേ
ത്യാഗരാജസ്വാമികൾ സുരുട്ടിരാഗത്തിൽ ചിട്ടപ്പെടുത്തിയ ഒരു കൃതിയാണ് പതികി ഹാരതീ രേ
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:സുരുട്ടി രാഗത്തിൽ ചിട്ടപ്പെടുത്തിയ കൃതികൾ
മാന്തൾ
മാന്തൾ അഥവാ മാന്ത, ശരീരം പരന്ന് നാക്കുപോലെ കാണപ്പെടുന്ന വിവിധ കുടുംബങ്ങളിൽ പെട്ട മത്സ്യങ്ങളെ പൊതുവെ 'ടങ് സോൾസ്' എന്നു പറയപ്പെടുന്നത്.അത്തരത്തിൽപ്പെട്ട ഒരു മത്സ്യമാണ് സൈനോഗ്ലോസിഡേ കുടുംബത്തിൽപ്പെട്ട മാന്തളുകൾ. ഇവ നങ്കുകൾ എന്നും അറിയപ്പെടുന്നു.മാന്തളിന്റെ വിവിധ സ്പീഷിസുകൾ കേരളതീരത്ത് ലഭ്യമാണെങ്കിലും ഏറെ വാണിജ്യ പ്രാധാന്യമുള്ളത് മലബാർ ടങ്സോൾ (Cynoglossus macrostomus),എന്നറിയപ്പെടുന്ന മത്സ്യമാണ്.
സ്പീഷിസുകൾ
ഈ ജനുസിൽ ഇപ്പോൾ 67 സ്പീഷിസുകൾ ആണ് ഉള്ളത്:
അവലംബം
വർഗ്ഗം:കേരളത്തിലെ മത്സ്യങ്ങൾ വർഗ്ഗം:മത്സ്യങ്ങൾ വർഗ്ഗം:ഭക്ഷ്യയോഗ്യമായ മത്സ്യങ്ങൾ വർഗ്ഗം:കടൽ മത്സ്യങ്ങൾ
ഷരീഫ് മുഹമ്മദ് റാദ്വി കന്നൂൻ അൽ ഇദ്‍രീസി
വിശ്വവിഖ്യാത സൂഫീസരണികളിലൊന്നായ തിജാനിയ്യഃ ത്വരീഖതിലെ മഹാപണ്ഡിതന്മാരിലൊരാളും നിരവധി ഗ്രന്ഥങ്ങളുടെ രചയിതാവുമായ ഒരു വ്യക്തിത്വമാണ് ഡോ. ഷരീഫ് മുഹമ്മദ് റാദ്വി കന്നൂൻ അൽ ഇദ്‍രീസി അൽ ഹസനി(റ).
വർഗ്ഗം:സൂഫി കവികൾ
വാർദ്ധക്യം
ലഘുചിത്രം| പ്രായമായ റോമൻ മനുഷ്യൻ, മാർബിൾ 40 ബിസി, ആൽബെർട്ടിനം, ഡ്രെസ്ഡൻ വാർദ്ധക്യം എന്നത് മനുഷ്യരുടെ ആയുർദൈർഘ്യത്തോട് അടുത്തുള്ളളതോ അതിനെ മറികടക്കുന്നതോ ആയ പ്രായങ്ങളെയാണ് സൂചിപ്പിക്കുന്നത്, അതിനാൽ ഇത് മനുഷ്യ ജീവിത ചക്രത്തിന്റെ അവസാനമാണ്.
പ്രായമായ ആളുകൾക്ക് പലപ്പോഴും ചെറുപ്പക്കാരേക്കാൾ രോഗം, സിൻഡ്രോം, പരിക്കുക എന്നിവയ്ക്ക് സാധ്യത കൂടുതലാണ്. വാർദ്ധക്യത്തിന്റെ ജൈവ പ്രക്രിയയെ സെനെസെൻസ് എന്നും വാർദ്ധക്യ പ്രക്രിയയുടെ മെഡിക്കൽ പഠനത്തെ ജെറോന്റോളജി എന്നും പ്രായമായവരെ ബാധിക്കുന്ന രോഗങ്ങളെക്കുറിച്ചുള്ള പഠനത്തെ ജെറിയാട്രിക്സ് എന്നും വിളിക്കുന്നു.
വാർദ്ധക്യം ഒരു നിശ്ചിത ജൈവിക ഘട്ടമല്ല, കാരണം "വാർദ്ധക്യം" എന്ന് സൂചിപ്പിക്കുന്ന പ്രായത്തിൽ സാംസ്കാരികമായും ചരിത്രപരമായും വ്യത്യാസമുണ്ട്.
2011 ൽ ഐക്യരാഷ്ട്രസഭ പ്രായമായവരെ പ്രത്യേകം സംരക്ഷിക്കുന്ന ഒരു മനുഷ്യാവകാശ കൺവെൻഷൻ നിർദ്ദേശിച്ചു.
നിർവചനങ്ങൾ
ലഘുചിത്രം| ഓൾഡ് വുമൺ ഡോസിംഗ് നിക്കോളാസ് മേസ് (1656). റോയൽ മ്യൂസിയംസ് ഓഫ് ഫൈൻ ആർട്സ്, [[ബ്രസൽസ്|ബ്രസ്സൽസ്]] വാർദ്ധക്യത്തിന്റെ നിർവചനങ്ങളിൽ ഔദ്യോഗിക നിർവചനങ്ങൾ, ഉപ-ഗ്രൂപ്പ് നിർവചനങ്ങൾ, നാല് അളവുകൾ എന്നിവ ഉൾപ്പെടുന്നു.
ഔദ്യോഗിക നിർവചനങ്ങൾ
വാർദ്ധക്യം "യുവത്വത്തിനും മധ്യവയസ്സിനും ശേഷമുള്ള ജീവിതകാലം" ആണ്. ഏത് പ്രായത്തിലാണ് വാർദ്ധക്യം ആരംഭിക്കുന്നത് എന്നത് സാർവത്രികമായി നിർവചിക്കാൻ കഴിയില്ല, കാരണം അത് സന്ദർഭത്തിനനുസരിച്ച് വ്യത്യാസപ്പെട്ടിരിക്കുന്നു. 65+ വയസ്സിനെ സാധാരണയായി വാർദ്ധക്യം എന്ന് സൂചിപ്പിക്കാമെന്ന് ഐക്യരാഷ്ട്രസഭ സമ്മതിച്ചിട്ടുണ്ട് ഇത് വാർദ്ധക്യത്തെക്കുറിച്ചുള്ള അന്താരാഷ്ട്ര നിർവചനത്തിനുള്ള ആദ്യ ശ്രമമാണ്. എന്നിരുന്നാലും, ആഫ്രിക്കയിലെ വാർദ്ധക്യത്തെക്കുറിച്ചുള്ള പഠനത്തിനായി ലോകാരോഗ്യ സംഘടന (ഡബ്ല്യുഎച്ച്ഒ) 55 വാർദ്ധക്യത്തിന്റെ തുടക്കമായി നിശ്ചയിച്ചു. അതേസമയം, വികസ്വര രാജ്യങ്ങൾ പലപ്പോഴും വാർദ്ധക്യത്തെ നിർവചിക്കുന്നത് വർഷങ്ങളെ അടിസ്ഥാനമാക്കിയല്ല, മറിച്ച് പുതിയ കടമകൾ ഏറ്റേടുക്കതിക്കുന്ന, മുൻ ജോലികൾ നഷ്ടപ്പെടുന്ന അല്ലെങ്കിൽ സമൂഹത്തിന് സജീവമായ സംഭാവനകൾ നൽകാനുള്ള കഴിവില്ലായ്മ എന്നിവയാണ്.
മിക്ക വികസിത പാശ്ചാത്യ രാജ്യങ്ങളും വിരമിക്കലിനായി 60 മുതൽ 65 വയസ്സ് വരെ നിശ്ചയിച്ചിട്ടുണ്ട്. മുതിർന്ന സാമൂഹിക പരിപാടികൾക്ക് യോഗ്യത നേടുന്നതിന് 60-65 വയസ്സ് പ്രായം സാധാരണയായി ഒരു നിബന്ധനയാണ്. എന്നിരുന്നാലും, വിവിധ രാജ്യങ്ങളും സമൂഹങ്ങളും വാർദ്ധക്യത്തിന്റെ ആരംഭത്തെ 40-കളുടെ പകുതി മുതൽ 70 കൾ വരെ കണക്കാക്കുന്നു. വികസിത രാജ്യങ്ങളിലെ ആയുർദൈർഘ്യം 80 വയസ്സിനപ്പുറത്തേക്ക് ഉയർന്നതിനാൽ വാർദ്ധക്യത്തിന്റെ നിർവചനങ്ങൾ മാറിക്കൊണ്ടിരിക്കുന്നു. 2016 ഒക്ടോബറിൽ നേച്ചർ എന്ന സയൻസ് ജേണലിൽ പ്രസിദ്ധീകരിച്ച ഒരു പ്രബന്ധം, മനുഷ്യന്റെ പരമാവധി ആയുസ്സ് ശരാശരി 115 ആണെന്ന നിഗമനത്തിലെത്തി. എന്നിരുന്നാലും, രചയിതാക്കളുടെ രീതികളും നിഗമനങ്ങളും ശാസ്ത്ര സമൂഹത്തിൽ നിന്ന് വിമർശനത്തിന് ഇടയാക്കുകയും പഠനം തെറ്റാണെന്ന് നിഗമനത്തിൽ എത്തുകയും ചെയ്തു.
ഉപ-ഗ്രൂപ്പ് നിർവചനങ്ങൾ
വാർദ്ധക്യം എന്ന് നിർവചിക്കപ്പെടുന്ന പ്രായമാകുമ്പോൾ ആളുകൾ അനുഭവിക്കുന്ന വ്യത്യസ്തമായ അവസ്ഥകളെ ജെറോന്റോളജിസ്റ്റുകൾ തിരിച്ചറിഞ്ഞിട്ടുണ്ട്. വികസിത രാജ്യങ്ങളിൽ, 60 കളിലും 70 കളുടെ തുടക്കത്തിലും ഉള്ള മിക്ക ആളുകളും ഇപ്പോഴും ആരോഗ്യമുള്ളവരും സജീവവും സ്വയം പരിപാലിക്കാൻ കഴിവുള്ളവരുമാണ്. എന്നാൽ 75 ന് ശേഷം, അവർ കൂടുതൽ ദുർബലരായിത്തീരും.
അതിനാൽ, നിർവചിക്കപ്പെട്ടിട്ടുള്ള എല്ലാ ആളുകളെയും ഒരുമിച്ച് വൃദ്ധരായി കണക്കാക്കുന്നതിന്പ കരം, ചില ജെറോന്റോളജിസ്റ്റുകൾ ഉപഗ്രൂപ്പുകൾ നിർവചിച്ച് വാർദ്ധക്യത്തിന്റെ വൈവിധ്യത്തെ തിരിച്ചറിഞ്ഞിട്ടുണ്ട്. ഒരു പഠനം യങ് ഓൾഡ് (60 മുതൽ 69 വരെ), മിഡ് ഓൾഡ് (70 മുതൽ 79 വരെ), വെരി ഓൾഡ് (80+) എന്നിങ്ങനെ വേർതിരിക്കുന്നു. മറ്റൊരു പഠനത്തിന്റെ ഉപഗ്രൂപ്പിംഗ് യങ് ഓൾഡ് (65 മുതൽ 74 വരെ), മിഡിൽ ഓൾഡ് (75–84), ഓൾഡെസ്റ്റ് ഓൾഡ് (85+) എന്നിങ്ങനെയാണ്. മൂന്നാമത്തെ ഉപഗ്രൂപ്പിംഗ് "യംഗ് ഓൾഡ്" (65–74), "ഓൾഡ്" (74–84), "ഓൾഡ്-ഓൾഡ്" (85+) എന്നിങ്ങനെയാണ്. 65+ ജനസംഖ്യയിലെ ഉപഗ്രൂപ്പുകൾ ജീവിതത്തിലെ സുപ്രധാന മാറ്റങ്ങളുടെ കൂടുതൽ കൃത്യമായ ചിത്രീകരണം പ്രാപ്തമാക്കുന്നു.
ലക്ഷണങ്ങൾ
വാർദ്ധക്യത്തിന്റെ സവിശേഷതകൾ ശാരീരികവും മാനസികവുമാണ്.
ഈ അടയാളങ്ങൾ എല്ലാവർക്കും ഒരേ കാലക്രമത്തിൽ സംഭവിക്കുന്നില്ല. ഒരേ പ്രായമുള്ള ആളുകൾക്കിടയിൽ പോലും വാർദ്ധക്യത്തിന്റെ അടയാളങ്ങൾ വ്യത്യാസപ്പെടാം.
ശരീരത്തെയും മനസ്സിനെയും ബാധിക്കുന്ന വാർദ്ധക്യത്തിന്റെ അടിസ്ഥാന അടയാളം "പെരുമാറ്റത്തിന്റെ മന്ദത" ആണ്. എന്നിരുന്നാലും, ബഫല്ലോ യൂണിവേഴ്സിറ്റിയിൽ നിന്നും നോർത്ത് വെസ്റ്റേൺ യൂണിവേഴ്സിറ്റിയിൽ നിന്നുമുള്ള പഠനങ്ങൾ കാണിക്കുന്നത് പ്രായമായവർ സന്തോഷമുള്ളവരാണെന്നാണ്.
ഫിസിക്കൽ
വാർദ്ധക്യത്തിന്റെ ശാരീരിക അടയാളങ്ങളിൽ ഇനിപ്പറയുന്നവ ഉൾപ്പെടുന്നു:
മാനസികം
വാർദ്ധക്യത്തിന്റെ മാനസിക അടയാളങ്ങളിൽ ഇനിപ്പറയുന്നവ ഉൾപ്പെടുന്നു:
മതപരത
പൊതുവേ പറഞ്ഞാൽ, പ്രായമായ ആളുകൾ എല്ലായ്‌പ്പോഴും യുവാക്കളെക്കാൾ കൂടുതൽ മതവിശ്വാസികളാണ്. അതേ സമയം, വിശാലമായ സാംസ്കാരിക വ്യതിയാനങ്ങൾ നിലവിലുണ്ട്.
പുറം കണ്ണികൾ
വർഗ്ഗം:ജീവശാസ്ത്രം വർഗ്ഗം:അംഗവൈകല്യം വർഗ്ഗം:രോഗങ്ങൾ വർഗ്ഗം:വാർദ്ധക്യം
ഇസ്‌ലാം ഓൺലൈൻ
ഇന്റർനെറ്റിലെ ഒരു ആഗോള ഇസ്‌ലാമിക വെബ്‌സൈറ്റാണ് ഇസ്‌ലാം ഓൺ‌ലൈൻ. "വിശ്വാസ്യതയും വ്യതിരിക്തതയും" എന്നതാണ് ഇതിന്റെ മുദ്രാവാക്യം. <sup class="noprint Inline-Template" style="white-space:nowrap;">] യൂസുഫ് അൽ ഖറദാവി യാണ് ഇത് സ്ഥാപിച്ചത്.
ഫത്‌വകൾ, പുസ്തകങ്ങൾ, വിവിധ വിഷയങ്ങളിലുള്ള ഫോറങ്ങൾ, ചോദ്യോത്തരം തുടങ്ങി വിവിധ വിഭാഗങ്ങളുള്ള, അറബിയിലും ഇംഗ്ലീഷിലുമായി ആരംഭിച്ച ഈ വെബ്‌സൈറ്റ് വളരെ പെട്ടെന്ന് തന്നെ ശ്രദ്ധനേടുകയും ഉള്ളടക്കം വികസിപ്പിക്കുകയുമുണ്ടായി.
ഖത്തറിലെ ദോഹയിലാണ് ഇസ്‌ലാം ഓൺ‌ലൈൻ അഡ്മിനിസ്ട്രേറ്റീവ് ഓഫീസ് സ്ഥിതി ചെയ്യുന്നത്. അൽ ബലാഗ് കൾച്ചറൽ സൊസൈറ്റിയാണ് ഇതിന്റെ ഉള്ളടക്കം കൈകാര്യം ചെയ്യുന്നത്.
ബാഹ്യ ലിങ്കുകൾ
വർഗ്ഗം:മുസ്‌ലിം ബ്രദർഹുഡ്
തോർത്തിൽയ
‌ കനംകുറഞ്ഞ പുളിപ്പില്ലാത്ത പരന്ന അപ്പമാണ് തോർത്തിൽയ. മെക്സിക്കോ, യു.എസ്, കാനഡ, മധ്യ അമേരിക്ക എന്നിവിടങ്ങളിൽ തോർത്തിൽയ പ്രിയവിഭവമാണ്. വട്ടത്തിലുള്ള കേക്ക് എന്നാണ് തോർത്ത (torta) എന്ന വാക്കിനർത്ഥം. അതിൽ നിന്നാവണം തോർത്തിൽയ എന്ന വാക്കുണ്ടായത്.
സ്പാനിഷ് അധിനിവേശത്തിനു മുമ്പുള്ള കാലഘട്ടത്തിൽ പരമ്പരാഗത രീതിയിൽ തോർത്തിൽയ ഉണ്ടാക്കിയിരുന്നത് ചോളം കൊണ്ടായിരുന്നു. ചോളം ചുണ്ണാമ്പുവെള്ളത്തിൽ കുതിർക്കാനിടും. തോടിളകി മാറുമ്പോൾ അതുപൊടിച്ച്, വേകിച്ച് ചപ്പാത്തിമാവിന്റെ പാകത്തിന് കുുഴച്ചെടുക്കുന്നു. ഇതിനെ ചെറിയ വട്ടത്തിൽ പരന്ന കല്ലിന്മേൽവച്ച് പരത്തിയെടുത്ത് മൺചട്ടിയിൽവച്ച് ചുട്ടെടുക്കുന്നു.
ചോളത്തിലടങ്ങിയിരിക്കുന്ന നിയാസിൻ എന്ന വൈറ്റമിനും അമിനോ ആസിഡും നിർവീര്യമാകാനാണ് ചുണ്ണാമ്പുവെള്ളത്തിൽ കുതിർക്കുന്നത്. ആദ്യകാലത്ത് ഇങ്ങനെ ചെയ്യാതിരുന്നതിനാൽ പലർക്കും വയറിനു ഗുരുതരമായ അസുഖങ്ങളുണ്ടായി. ഇപ്പോൾ മെക്സിക്കോയിലെ ചില നഗരങ്ങളിൽ യന്ത്രത്തിലാണ് തോർത്തിൽയ പരത്തിയെടുക്കുന്നത്. ചെറുചൂടോടെയെങ്കിലും വേണം തോർത്തിൽയ കഴിക്കാൻ. തണുത്തു കഴിഞ്ഞാൽ പൊറോട്ടയെ പോലെ തോർത്തിൽയ റബ്ബറുപോലെയാകും. മോൺടെറ്റി കേന്ദ്രമാക്കി പ്രവർത്തിക്കുന്ന ഗ്രൂമ എന്ന മെക്സിക്കൻ കമ്പനിയാണ് ലോകത്തെ ഏറ്റവും വലിയ തോർത്തിൽയ നിർമ്മാതാക്കൾ. ഇന്നിപ്പോൾ വിവിധ ചേരുവകൾ കൊണ്ട് സമ്പന്നമാണ് തോർത്തിൽയ. ഉള്ളി, ഉരുളക്കിഴങ്ങ്, കുരുമുളക് എന്നിവയൊക്കെ ചേർത്ത എരിവുള്ള തോർത്തിൽയ മുതൽ പഞ്ചസാരവെള്ളത്തിൽ വേകിച്ചെടുത്ത തോർത്തിൽയ വരെ സുലഭമാണ്. പല രാജ്യങ്ങളിലും പല ചേരുവകളിൽ തോർത്തിൽയ പാകം ചെയ്തുവരുന്നു.
ചിത്രശാല
വർഗ്ഗം:മെക്സിക്കൻ പാചകം
മനോഹർ ലാൽ ഖട്ടാർ
2014 ഒക്ടോബർ 26 മുതൽ ഹരിയാനയുടെ മുഖ്യമന്ത്രിയായി തുടരുന്ന ഹരിയാനയിൽ നിന്നുള്ള പ്രമുഖ ബി.ജെ.പി നേതാവാണ് ''' മനോഹർലാൽ ഖട്ടർ. (ജനനം : 05 മെയ് 1954) ''' 2014-ൽ ആദ്യമായി കർണാൽ മണ്ഡലത്തിൽ നിന്ന് നിയമസഭയിലെത്തിയ ഖട്ടർ 2019-ലെ തിരഞ്ഞെടുപ്പിലും കർണാൽ മണ്ഡലത്തിൽ നിന്ന് വിജയിച്ചു.
ജീവിതരേഖ
1954 മെയ് 5 ന് ഹരിയാനയിലെ റോത്തക്ക് ജില്ലയിൽ ഹർബൻസ് ലാൽ ഖട്ടറിൻ്റെ മകനായി ജനിച്ചു. റോത്തക്കിലെ പണ്ഡിറ്റ് നെക്കി റാം ശർമ്മ ഗവ.കോളേജിൽ നിന്നും പ്രാഥമിക പഠനം പൂർത്തിയാക്കിയ ഖട്ടർ ഡൽഹി യൂണിവേഴ്സിറ്റിയിൽ നിന്ന് ബിരുദം നേടി.
രാഷ്ട്രീയ ജീവിതം
1977-ൽ ആർ.എസ്.എസിൽ അംഗമായി ചേർന്നതോടെയാണ് രാഷ്ട്രീയ ജീവിതം ആരംഭിച്ചത്. 1980-ൽ ആർ.എസ്.എസ് പ്രചാരകനായി ഉയർന്ന ഖട്ടർ 1994-ലാണ് ബി.ജെ.പി അംഗമാകുന്നത്.
പ്രധാന പദവികളിൽ
ഹരിയാന മുഖ്യമന്ത്രി
2014 വരെ ഹരിയാനയിൽ ഐ.എൻ.എൽ.ഡി പാർട്ടിയുടെ സഖ്യ-കക്ഷിയായിരുന്ന ബി.ജെ.പി 2014-ൽ നടന്ന നിയമസഭ തിരഞ്ഞെടുപ്പിൽ ഒറ്റയ്ക്ക് മത്സരിച്ച് 33.20 % വോട്ടോടെ 47 സീറ്റുകൾ നേടി ആദ്യമായി ഹരിയാനയിൽ ഭൂരിപക്ഷ പാർട്ടിയായി മാറി.
2014-ൽ നിയമസഭയിൽ ബി.ജെ.പിയ്ക്ക് ഭൂരിപക്ഷം ലഭിച്ചതോടെ കർണാൽ മണ്ഡലത്തിൽ നിന്ന് വിജയിച്ച മുൻ ആർ.എസ്.എസ് പ്രചാരകനായിരുന്ന മനോഹർലാൽ ഖട്ടറിനെ ബി.ജെ.പി കേന്ദ്രനേതൃത്വം മുഖ്യമന്ത്രി സ്ഥാനത്തേയ്ക്ക് നിർദ്ദേശിക്കുകയായിരുന്നു.
ഇതോടെ ആദ്യമായി നിയമസഭാംഗമായി മുഖ്യമന്ത്രി സ്ഥാനത്തെത്തുന്ന ബി.ജെ.പി നേതാവ് എന്ന റെക്കോർഡ് മനോഹർലാൽ ഖട്ടറിൻ്റെ പേരിലായി.
2019-ൽ മനോഹർലാൽ ഖട്ടറിൻ്റെ നേതൃത്വത്തിൽ നിയമസഭ തിരഞ്ഞെടുപ്പിനെ നേരിട്ടെങ്കിലും 36.49 % വോട്ടോടെ 40 സീറ്റേ ബി.ജെ.പിയ്ക്ക് ലഭിച്ചുള്ളൂ. പത്ത് സീറ്റ് നേടിയ ജനനായക് ജനത പാർട്ടിയുടെ (ജെ.ജെ.പി) ഉറച്ച പിന്തുണയോടെ തുടർച്ചയായി രണ്ടാം പ്രാവശ്യവും ഹരിയാനയുടെ മുഖ്യമന്ത്രിയായി മനോഹർലാൽ ഖട്ടർ അധികാരമേറ്റു.
ലൂയിസ് വാറ്റ്കിൻ
ബ്രിട്ടീഷ് പാരാലിമ്പിക് നീന്തൽക്കാരിയാണ് ലൂയിസ് സ്റ്റെഫാനി വാറ്റ്കിൻ (നീ നിക്ലാസൺ; ജനനം: ഓഗസ്റ്റ് 13, 1992 സ്വീഡനിലെ സ്റ്റോക്ക്ഹോമിൽ). വാട്ട്കിൻ എസ് 9 വിഭാഗത്തിൽ നീന്തുകയും 2012-ലെ സമ്മർ പാരാലിമ്പിക്‌സിൽ ഗ്രേറ്റ് ബ്രിട്ടനെ പ്രതിനിധീകരിക്കുകയും ചെയ്തു, അതിൽ രണ്ട് വെള്ളിയും രണ്ട് വെങ്കലവും നേടി. ബീജിംഗിൽ നടന്ന 2008-ലെ പാരാലിമ്പിക്‌സിൽ ഒരു വെള്ളിയും മൂന്ന് വെങ്കലവും നേടി.
പരവൂർ വി. കേശവനാശാൻ
മലയാളത്തിലെ ഒരു സമുദായ പരിഷ്കർത്താവും പണ്ഡിതകവി, ചികിത്സകൻ, പത്രപ്രവർത്തകൻ എന്നീ നിലകളിലും ശ്രദ്ധേയനായിരുന്ന വ്യക്തിയാണ് '''പരവൂർ വി. കേശവനാശാൻ '''. ചെറുപ്രായത്തിൽ തന്നെ പാണ്ഡിത്യം തെളിയിച്ച കേശവൻ കേശവനാശാൻ എന്ന പേരിലാണ് പിന്നീട് അറിയപ്പെട്ടത്. ചികിത്സാവൃത്തിയിലും അദ്ധ്യാപനത്തിലും ഇദ്ദേഹം വിദഗ്ദ്ധനായിരുന്നു. സുജനാനന്ദിനി എന്ന പത്രം ആരംഭിച്ചത് കേശവനാശാനായിരുന്നു.
ജീവിതരേഖ
കൊല്ലവർഷം 1034 കുംഭം 17-ന് (1859) കൊല്ലം താലൂക്കിൽ പരവൂരിൽ കൊച്ചമ്പാളി ആശാൻ എന്ന ഭാഷാകവിയുടെ ഭാഗിനേയനായ വൈരവൻ വൈദ്യന്റെയും തയ്യിൽ കുറുമ്പയമ്മയുടെയും മകനായി ജനിച്ചു.
പുതുക്കാട്ടുമഠത്തിൽ കൃഷ്ണനാശാൻ, ഇലത്തൂർ കൃഷ്ണസ്വാമിശാസ്ത്രികൾ, അദ്ദേഹത്തിന്റെ ശിഷ്യനായ അയ്യാസ്വാമി ശാസ്ത്രികൾ എന്നിവരിൽ നിന്നും സംസ്കൃതം അഭ്യസിച്ചു് വ്യുത്പത്തി നേടി. കൂടാതെ ആയുർവേദവും ജ്യോതിഷവും പഠിച്ചു പ്രാവീണ്യം സമ്പാദിച്ചു. കവി എന്ന നിലയിലും ആശാൻ പ്രശസ്തി നേടി. പ്രസിദ്ധകവിയായ കെ.സി. കേശവപിള്ള ഇദ്ദേഹത്തിന്റെ ശിഷ്യന്മാരിൽ ഒരാളാണ്.
അവർണരെ അടിമകളാക്കി വിദ്യാഭ്യാസം നിഷേധിച്ച രീതിയായിരുന്നു രാജഭരണമായിരുന്ന തിരുവിതാംകൂറിൽ നിലനിന്നിരുന്നത്. അവശരും മർദ്ദിതരും ചൂഷിതരുമായി മാറിയ താനുൾപ്പെടുന്ന സമൂഹത്തിന്റെ ശോചനീയാവസ്ഥ കേശവനാശന്റെ ദുഃഖമായിരുന്നു. എന്നാൽ 1888-ൽ നടന്ന അരുവിപ്പുറം പ്രതിഷ്ഠയിലൂടെ ശ്രീനാരായണ ഗുരു മറ്റൊരു സംഭവത്തിനു തുടക്കമിട്ടു. ഈ സംഭവത്തൊടെ കേശവനും ഗുരുവിന്റെ ഗൃഹസ്ഥാശ്രമ ശിഷ്യനായി മാറി. ഇങ്ങനെ കേശവൻ പത്രപ്രവർത്തനത്തോടൊപ്പം സാമൂഹ്യപ്രവർത്തകനുമായി. ശ്രീമൂലം പ്രജാസഭാ മെമ്പറായും പ്രവർത്തിച്ചു
ലൂയിസ് വാറ്റ്കിൻ
കരിയർ ചരിത്രം
1996-ൽ യുകെയിൽ എത്തി. ഇടത് കൈയില്ലാതെ അപ്പർ ലിംമ്പ് ഡെഫിഷ്യൻസിയോടെയാണ് അവർ ജനിച്ചത്. കുട്ടിക്കാലത്ത് നിരവധി കായിക വിനോദങ്ങളും പ്രവർത്തനങ്ങളും പരീക്ഷിച്ചതിന് ശേഷം പന്ത്രണ്ടാം വയസ്സിൽ നീന്തൽ പരിശീലനം നടത്തി.
പരവൂർ വി. കേശവനാശാൻ
ജീവിതരേഖ
സംസ്‌കൃതത്തിലും ഭാഷയിലും കവനം ചെയ്യാനുള്ള ആശാന്റെ സാമർത്ഥ്യത്തെ കേരള കാളിദാസൻപോലും പ്രശംസിച്ചിട്ടുണ്ട്. അദ്ദേഹത്തിന്റെ ആദ്യകാല കൃതികളിലൊന്നായിരുന്നു കല്യാണ സൗഗന്ധികം അമ്മാനപ്പാട്ട്. പാതാളരാമായണം ആട്ടക്കഥ, പതിവ്രതാധർമം കിളിപ്പാട്ട് എന്നിവയും രചിച്ചു. സംസ്‌കൃതത്തിലുള്ള ആശാന്റെ കഴിവിനെ കേരള കാളിദാസൻ പോലും പ്രശംസിച്ചിരുന്നു. ആശാന്റെ ആദ്യകാല കൃതികളിലൊന്നാണ് കല്യാണ സൗഗന്ധികം അമ്മാനപ്പാട്ട്. പ്രസിദ്ധമായ മാധവനിദാനത്തിനു സാരചന്ദ്രികയെന്ന പേരിൽ വ്യാഖ്യാനവും വൈദ്യസംഗ്രഹവും ഇദ്ദേഹം എഴുതിയിട്ടുണ്ട്. ശാർങ്ധര സംഹിത, ഭൈഷജ്യരത്‌നാവലി, ഭാവപ്രകാശം മുതലായവയ്ക്കും എഴുതിയിട്ടുണ്ടെങ്കിലും ഇവയൊന്നും പൂർത്തീകരിക്കപ്പെട്ടില്ല. ഒരു നിഘണ്ടുവും ആശാൻ എഴുതി പൂർത്തീകരിച്ചിരുന്നെങ്കിലും അതും പ്രസിദ്ധീകരിച്ചില്ല. ചിത്തിരതിരുനാൾ മഹാരാജാവിന്റെ ജനനത്തെ ആസ്പദമാക്കി 'രാജകുമാര സംഭവം' എന്ന പേരിലുള്ള ഒരു മഹാകാവ്യ നിർമ്മാണത്തിലാണ് ആശാൻ അവസാനമായി ഏർപ്പെട്ടിരുന്നത്.
ലൂയിസ് വാറ്റ്കിൻ
കരിയർ ചരിത്രം
2006-ൽ ദക്ഷിണാഫ്രിക്കയിലെ ഡർബനിൽ നടന്ന ലോക ചാമ്പ്യൻഷിപ്പായിരുന്നു അവരുടെ ആദ്യത്തെ പ്രധാന മത്സരം. അതിനുശേഷം 2008-ൽ ബീജിംഗ് പാരാലിമ്പിക് ഗെയിംസ്, 2009-ൽ റെയ്ജാവിക്കിൽ നടന്ന യൂറോപ്യൻ ചാമ്പ്യൻഷിപ്പ്, റിയോയിൽ നടന്ന ലോക ഷോർട്ട് കോഴ്സ് ചാമ്പ്യൻഷിപ്പ് എന്നിവയിൽ പങ്കെടുത്തു. (2009 ലും).
ബീജിംഗ് പാരാലിമ്പിക്‌സിൽ വെറും 16 വയസ്സ് മാത്രമാണെങ്കിലും 1 വെള്ളിയും 3 വെങ്കലവും നേടി.
പരവൂർ വി. കേശവനാശാൻ
ജീവിതരേഖ
കൊ.വ. 1065-ൽ കണ്ടത്തിൽ വർഗീസ് മാപ്പിള മലയാളമനോരമക്കമ്പനി സ്ഥാപിച്ച് പത്രം പുറത്തിറക്കിയ മാതൃക പിന്തുടർന്ന് കേശവനാശാനും കേരളഭൂഷണക്കമ്പനി ക്ളിപ്തം എന്ന പേരിൽ കൊ.വ. 1066-ൽ 10,000 ഉറുപ്പിക മൂലധനത്തിൽ ഒരു കമ്പനി ആരംഭിച്ചു. അതിലൂടെ 1067-ൽ സുജനാനന്ദിനി എന്നൊരു പ്രതിവാര വൃത്താന്തപത്രം പ്രസിദ്ധീകരണം ആരംഭിച്ചു. അതോടൊപ്പം സാഹിത്യാഭിവൃദ്ധി ലക്ഷ്യമാക്കി ഒരു പ്രത്യേക കോളവും ആരംഭിച്ചു. വലിയ കോയിത്തമ്പുരാൻ, കുഞ്ഞിക്കുട്ടൻ തമ്പുരാൻ, കൊച്ചുണ്ണിത്തമ്പുരാൻ, കുണ്ടൂർ നാരായണമേനോൻ, സി.എസ്. സുബ്രഹ്മണ്യൻപോറ്റി, മൂലൂർ എസ്. പദ്മനാഭപ്പണിക്കർ എന്നിവർ അതിലെ എഴുത്തുകാരായിരുന്നു. പത്രം പിന്നീട് നിന്നുപോയി. 1078-ൽ വീണ്ടും പ്രസിദ്ധീകരണം ആരംഭിച്ചെങ്കിലും മൂന്നുകൊല്ലത്തിനുള്ളിൽ വീണ്ടും പ്രവർത്തനം നിന്നു. 1080-ൽ നടന്ന നായർ-ഈഴവ ലഹളക്കാലത്ത് കേരളഭൂഷണം പ്രസ് തീവച്ചു നശിപ്പിക്കപ്പെട്ടു. ഈഴവരുടെ ആദ്യപത്രമായതിനാൽ ഇത് ഈഴവപത്രം എന്നും അറിയപ്പെട്ടിരുന്നു.
ഈ സംഭവത്തെ കുമാരനാശാൻ തന്റെ കവിതയിൽ ഇങ്ങനെ സൂചിപ്പിച്ചു.
1903-ൽ എസ്.എൻ.ഡി.പി. യോഗം തുടങ്ങിയതു മുതൽ കേശവനാശാൻ അതിന്റെ പ്രവർത്തകനും സേവകനും ഡയറക്ടറുമൊക്കെയായി സേവനം അനുഷ്ഠിച്ചിരുന്നു.
മെദ്ജേദ്
പുരാതന ഈജിപ്ഷ്യൻ വിശ്വാസപ്രകാരം ചരമപുസ്തകത്തിൽ പരാമർശിക്കുന്ന ഒരു ദൈവ സങ്കൽപ്പമാണ് മെദ്ജേദ് (ഇംഗ്ലീഷ്: Medjed). അത്ര പ്രശസ്തമല്ലാത്ത മെദ്ജേദ് ദൈവത്തെകുറിച്ച് മറ്റു രേഖകൾ വിരളമാണ്.
പരവൂർ വി. കേശവനാശാൻ
ജീവിതരേഖ
സന്യാസം സ്വീകരിച്ച് ശ്രീനാരായണഗുരുവിനൊപ്പം ലോകസേവനം മനസ്സിൽ ലക്ഷ്യമാക്കിയിരുന്നെങ്കിലും 50-ആം വയസ്സിൽ 1917 ജനുവരി 10-ന് കേശവനാശാൻ അന്തരിച്ചു.
അവലംബം
വർഗ്ഗം:കേരളത്തിലെ സാമൂഹ്യ നവോത്ഥാന നായകർ വർഗ്ഗം:കേരളത്തിലെ സാമൂഹിക സാംസ്കാരിക നായകൻ‌മാർ വർഗ്ഗം:1917-ൽ മരിച്ചവർ വർഗ്ഗം:1859-ൽ ജനിച്ചവർ വർഗ്ഗം:കേരളത്തിലെ പത്രപ്രവർത്തകർ വർഗ്ഗം:മലയാളകവികൾ വർഗ്ഗം:ജനുവരി 10-ന് മരിച്ചവർ വർഗ്ഗം:കേരളത്തിലെ പണ്ഡിതർ
മെദ്ജേദ്
അവലംബം
വർഗ്ഗം:ഈജിപ്ഷ്യൻ ദൈവങ്ങൾ
ലൂയിസ് വാറ്റ്കിൻ
കരിയർ ചരിത്രം
2012 ഓഗസ്റ്റ് വരെ, 50 മീറ്റർ ഫ്രീസ്റ്റൈലിൽ വാട്ട്കിന് ലോകത്ത് ഒന്നാം സ്ഥാനമുണ്ട്.
100 മീറ്റർ ഫ്രീസ്റ്റൈലിൽ 3 ആം സ്ഥാനത്തും 200 മീറ്റർ ഐ‌എമ്മിൽ 2 ആം സ്ഥാനത്തും 100 മീറ്റർ ബ്രെസ്‌ട്രോക്കിൽ 8 ആം സ്ഥാനത്തും 100 മീറ്റർ ബാക്ക്‌സ്‌ട്രോക്കിൽ 10 ആം സ്ഥാനത്തും ആണ് അവർ.
2010 ഓഗസ്റ്റ് 15 നും 21 നും ഇടയിൽ, നെതർലാൻഡിലെ ഐൻ‌ഹോവനിൽ നടന്ന ലോക ചാമ്പ്യൻഷിപ്പിൽ പങ്കെടുത്തു, അവിടെ 50 മീറ്റർ ഫ്രീസ്റ്റൈലിൽ ലോക ചാമ്പ്യനായി, ലോക റെക്കോർഡ് ഉടമ നതാലി ഡു ടോയിറ്റിനെ തോൽപ്പിച്ചു. 200 മീറ്റർ ഐ‌എം, 100 മീറ്റർ ബ്രെസ്റ്റ്‌ട്രോക്ക്, 4 × 100 മീറ്റർ ഫ്രീസ്റ്റൈൽ റിലേ (34 പി‌ടി) എന്നിവയിൽ വെള്ളി മെഡലും അവർ നേടി. 100 മീറ്റർ ഫ്രീസ്റ്റൈലിൽ വെങ്കലവും വാട്കിൻ നേടി.
100 മീറ്റർ ഫ്രീസ്റ്റൈൽ (1 മിനിറ്റ് 03.07 സെക്കൻഡ്), 200 I.M. (2 മിനിറ്റ് 35.99 സെക്കൻഡ്) എന്നിവയ്ക്കുള്ള യൂറോപ്യൻ റെക്കോർഡ് ഉടമയാണ് അവർ.
സാൽഫോർഡ് മത്സര പരിശീലന പദ്ധതിയിൽ സിറ്റി സാൽഫോർഡ് നീന്തൽ ക്ലബ്ബിൽ മുഴുവൻ സമയവും പരിശീലനം നടത്തിയിരുന്നു. ലണ്ടൻ 2012-ലെ പാരാലിമ്പിക് ഗെയിംസിൽ പാരാലിമ്പിക്സ് ജിബി നീന്തൽ ടീമിന്റെ പരിശീലകനായി തിരഞ്ഞെടുക്കപ്പെട്ട ജോൺ സ്റ്റൗട്ട് പരിശീലകനായിരുന്നു. എന്നിരുന്നാലും, സിറ്റി ഓഫ് സാൽഫോർഡ് നീന്തൽ ടീമിൽ നിന്ന് പുറത്തായതിന് ശേഷം ലൂയിസ് വാറ്റ്കിൻ ഒരു പുതിയ ക്ലബ്ബിനായി ശ്രമിക്കുകയാണെന്ന് കോച്ച് ജോൺ സ്റ്റൗട്ടുമായുള്ള ബന്ധത്തിൽ തകർച്ചയുണ്ടായതായി ബിബിസി സ്പോർട്ട് പറയുന്നു.
ആദ്യ മത്സരത്തിൽ വനിതകളുടെ 4 x 100 മീറ്റർ ഫ്രീസ്റ്റൈൽ റിലേ 34pts ടീമിൽ അംഗമായി വെങ്കല മെഡൽ നേടി. വനിതാ 4 x 100 മീറ്റർ മെഡ്‌ലി റിലേ 34pts ൽ വെള്ളി മെഡൽ നേടുന്നതിനുമുമ്പ് 50 മീറ്റർ ഫ്രീസ്റ്റൈൽ എസ് 9, 200 മീറ്റർ ഇൻഡിവിഡുയൽ മെഡ്‌ലി എസ്എം 9 ഇനങ്ങൾ എന്നിവയിൽ വെങ്കലം നേടി.
ബാഹ്യ ലിങ്കുകൾ
വർഗ്ഗം:1992-ൽ ജനിച്ചവർ വർഗ്ഗം:നീന്തൽ താരങ്ങൾ വർഗ്ഗം:പാരാലിമ്പിക്സ് മെഡൽ ജേതാക്കൾ
ദ ഫേമസ് ഫൈവ്
നാൾവഴി
1942ൽ The Five on Treasure Island പ്രസിദ്ധികരിച്ച് കൊണ്ടാണ് പരമ്പരയുടെ തുടക്കം. ആറോ എട്ടോ പുസ്തകത്തിൽ പരമ്പര തീർക്കാൻ ആയിരുന്നു ബ്ലെട്ടൻ ഉദ്ദേദേശിച്ചത്. എന്നാൽ പുസ്തകങ്ങൾക്ക് ലഭിച്ച ജനപ്രീതിയും അവയുടെ വമ്പിച്ച വിൽപനയും കൂടുതൽ പുസ്തകങ്ങൾക്ക് കാരണമായി. ഒടുവിൽ 21 പുസ്തതകങ്ങൾ ആയപ്പോഴാണ് പരമ്പര അവസാനിപ്പിച്ചത്. 1953ആയപ്പോഴേക്കും 6മില്യനിലേറെ കോപ്പികൾ വിറ്റു പോയിരുന്നു. ഇന്നും പ്രതിവർഷം 2മില്യൻ കോപ്പികളിലേറെ വിറ്റു പോകുന്നു. നൂറുമില്യൻ കോപ്പികളിലേറെ ഇതുവരെ വിറ്റു പോയതായി കണക്കാക്കപ്പെട്ടിട്ടുണ്ട്. എല്ലാ പുസ്തകങ്ങൾക്കും ടെലിവിഷൻ ആവിഷക്കാരം ഉണ്ടായിട്ടുണ്ട്. പലതും പല രാജ്യങ്ങളിൽ സിനിമയും ആക്കപ്പെട്ടിട്ടുണ്ട്.
വർഗ്ഗം:ബാലസാഹിത്യകൃതികൾ
ഓക്‌ലൻഡ് അന്താരാഷ്ട്ര വിമാനത്താവളം
ന്യൂസിലൻഡിലെ ഏറ്റവും വലുതും ഏറ്റവും തിരക്കേറിയതുമായ വിമാനത്താവളമാണ് ഓക്‌ലൻഡ് അന്താരാഷ്ട്ര വിമാനത്താവളം.ഓക്‌ലൻഡ് നഗരത്തിന്റെ പ്രധാന പ്രാന്തപ്രദേശങ്ങളിലൊന്നായ മെൻഗാരെയിലാണ് ഈ വിമാനത്താവളം സ്ഥിതി ചെയ്യുന്നത്. എയർ ന്യൂസിലൻഡ്, വിർജിൻ ഓസ്ട്രേലിയ, ജെറ്റ്സ്റ്റാർ എയർവെയ്സ് എന്നീ എയർലൈനുകളുടെ പ്രധാന ഹബ്ബാണ് ഈ വിമാനത്താവളം.ബോയിങ് 747, എയർബസ് എ380 എന്നീ വിമാനങ്ങൾ ഉപയോഗിക്കാനാകുന്ന രാജ്യത്തെ രണ്ട് വിമാനത്താവളങ്ങളിൽ ഒന്നാണിത്. 2015 ലെ കണക്കുകൾ അനുസരിച്ച് പ്രതിവർഷം 16,487,648 യാത്രക്കാർ ഓക്‌ലൻഡ് വിമാനത്താവളം ഉപയോഗിക്കുന്നു. സിഡ്നി, മെൽബൺ, ബ്രിസ്ബെയ്ൻ എന്നിവ കഴിഞ്ഞാൽ ഓസ്ട്രേലിയൻ വൻകരയിലെ ഏറ്റവും തിരക്കേറിയ വിമാനത്താവളമാണ് ഓക്‌ലൻഡ് വിമാനത്താവളം. മണിക്കൂറിൽ 45 വിമാനങ്ങൾ ഇവിടെനിന്ന് പുറപ്പെടുകയും ഇവിടെ എത്തിച്ചേരുകയും ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:ന്യൂസിലൻഡിലെ വിമാനത്താവളങ്ങൾ വർഗ്ഗം:ഓഷ്യാനിയയിലെ വിമാനത്താവളങ്ങൾ
ഡെബോറാഹ് ടെനാൻ
വാഷിംഗ്ടണിലെ ജോർജ്‌ടൗൺ സർവകലാശാലയിലെ ഒരു അമേരിക്കൻ എഴുത്തുകാരിയും ഭാഷാശാസ്ത്ര പ്രൊഫസറുമാണ് ഡെബോറ ഫ്രാൻസിസ് ടാനൻ (Deborah Frances Tannen) (ജനനം ജൂൺ 7, 1945), യു ജസ്റ്റ് ഡോണ്ട് അണ്ടർ‌സ്റ്റാൻഡിന്റെ രചയിതാവായി അറിയപ്പെടുന്നു, അവർ പ്രിൻസ്റ്റൺ സർവകലാശാലയിലെ മക്ഗ്രോ വിശിഷ്ട പ്രഭാഷക ആയിരുന്നു. ന്യൂജേഴ്സിയിലെ പ്രിൻസ്റ്റണിലെ ഇൻസ്റ്റിറ്റ്യൂട്ട് ഫോർ അഡ്വാൻസ്ഡ് സ്റ്റഡിയിലെ റെസിഡണ്ട് ആയി ഒരു ടേം കഴിച്ച് അവർ ബിഹേവിയറൽ സയൻസസിലെ സെന്റർ ഫോർ അഡ്വാൻസ്ഡ് സ്റ്റഡിയിലെ ഫെല്ലോയും ആയിരുന്നു.
That's Not What I Meant! ഉൾപ്പെടെ പതിമൂന്ന് പുസ്തകങ്ങളുടെ രചയിതാവാണ് ടെനാൻ, കൂടാതെ You Just Don't Understand എന്ന കൃതി ന്യൂയോർക്ക് ടൈംസ് ബെസ്റ്റ് സെല്ലേഴ്സ് ലിസ്റ്റിൽ നാല് വർഷം തെരഞ്ഞെടുക്കപ്പെട്ടിരുന്നു. ഇതിൽ എട്ട് മാസങ്ങൾ ഒന്നാം സ്ഥാനത്ത് തുടർന്നു. ദി ന്യൂയോർക്ക് ടൈംസ്, ദി വാഷിംഗ്ടൺ പോസ്റ്റ്, ദി അറ്റ്ലാന്റിക്, ടൈം മാസിക എന്നിവയിലും മറ്റ് പ്രസിദ്ധീകരണങ്ങളിൽ അവർ പതിവായി സംഭാവന ചെയ്യുന്നു.
വിദ്യാഭ്യാസം
ടണ്ടൻ ഹണ്ടർ കോളേജ് ഹൈസ്കൂളിൽ നിന്ന് ബിരുദം നേടി, ബിരുദ പഠനം ഹാർപൂർ കോളേജിൽ (ഇപ്പോൾ ബിംഗ്ഹാംടൺ സർവകലാശാലയുടെ ഭാഗമാണ്) ബി.എ. ഇംഗ്ലീഷ് സാഹിത്യത്തിൽ. വെയ്ൻ സ്റ്റേറ്റ് യൂണിവേഴ്സിറ്റിയിൽ ടാനൻ ഇംഗ്ലീഷ് സാഹിത്യത്തിൽ ബിരുദാനന്തര ബിരുദം നേടി. പിന്നീട്, യുസി ബെർക്ക്‌ലിയിൽ അവൾ തന്റെ അക്കാദമിക് പഠനം തുടർന്നു, എം.എയും പിഎച്ച്ഡിയും നേടി. ഭാഷാശാസ്ത്രത്തിൽ.
എഴുത്തു ജീവിതം
ഭാഷാശാസ്ത്രം, പ്രഭാഷണ വിശകലനം, വ്യക്തിപരമായ ആശയവിനിമയം എന്നിവയെക്കുറിച്ച് ടാനൻ നിരവധി അക്കാദമിക് പ്രസിദ്ധീകരണങ്ങൾ എഴുതി എഡിറ്റ് ചെയ്തിട്ടുണ്ട്. സംഭാഷണ ശൈലി ഉൾപ്പെടെയുള്ള നിരവധി പുസ്തകങ്ങൾ അവർ പ്രസിദ്ധീകരിച്ചിട്ടുണ്ട്: സുഹൃത്തുക്കൾക്കിടയിൽ സംഭാഷണം വിശകലനം ചെയ്യുക; സംസാരിക്കുന്ന ശബ്ദങ്ങൾ: സംഭാഷണ പ്രഭാഷണത്തിലെ ആവർത്തനം, സംഭാഷണം, ചിത്രം; ലിംഗവും പ്രഭാഷണവും; പ്രഭാഷണ വിശകലനത്തിന്റെ കൈപ്പുസ്തകവും. സംസാരിക്കുന്ന ശബ്ദങ്ങളിൽ അവതരിപ്പിക്കപ്പെട്ട അവളുടെ പ്രധാന സൈദ്ധാന്തിക സംഭാവന, സംഭാഷണത്തിന്റെ ഒരു കാവ്യാത്മകതയാണ്. ദൈനംദിന സംഭാഷണം പരമ്പരാഗതമായി സാഹിത്യമായി കണക്കാക്കപ്പെടുന്ന ഭാഷാപരമായ സവിശേഷതകളായ ആവർത്തനം, സംഭാഷണം, ഇമേജറി എന്നിവ ഉൾക്കൊള്ളുന്നതാണെന്ന് അവൾ തെളിയിക്കുന്നു. വ്യക്തിപരമായ ആശയവിനിമയത്തെക്കുറിച്ചും പൊതു പ്രഭാഷണത്തെക്കുറിച്ചും ഒരു ഓർമ്മക്കുറിപ്പിനെക്കുറിച്ചും ടാനൻ ഒൻപത് പൊതു പ്രേക്ഷക പുസ്തകങ്ങളും എഴുതിയിട്ടുണ്ട്. 1990 ൽ പ്രസിദ്ധീകരിച്ച യു. ഭാഷകൾ. [1] 1983 നും 2017 നും ഇടയിൽ നിരവധി പൊതു പ്രേക്ഷക പുസ്തകങ്ങളും മുഖ്യധാരാ ലേഖനങ്ങളും അവർ എഴുതിയിട്ടുണ്ട്. അവളുടെ മറ്റ് രണ്ട് പുസ്തകങ്ങൾ, നിങ്ങൾ എപ്പോഴും അമ്മയുടെ പ്രിയപ്പെട്ടവരാണ് !: സഹോദരിമാർ അവരുടെ ജീവിതത്തിലുടനീളം സംഭാഷണത്തിലായിരുന്നു, നിങ്ങൾ അത് ധരിക്കുന്നുണ്ടോ? ആർഗ്യുമെന്റ് കൾച്ചറിന് കോമൺ ഗ്രൗണ്ട് ബുക്ക് അവാർഡ് ലഭിച്ചു, ഞാൻ ഇത് മാത്രമാണ് പറയുന്നത്, കാരണം ഞാൻ നിന്നെ സ്നേഹിക്കുന്നു, കാരണം ഒരു മികച്ച ജീവിതത്തിനുള്ള ഒരു പുസ്തകം ലഭിച്ചു.
അവലോകനം
പിഎച്ച്ഡിയിൽ ജോലി ചെയ്യുമ്പോൾ അവളുടെ സുഹൃത്തുക്കളെ വിശകലനം ചെയ്തപ്പോഴാണ് ടാനന്റെ ഗവേഷണം ആരംഭിച്ചത്. അതിനുശേഷം, അവൾ സ്വാഭാവികമായി സംഭവിക്കുന്ന നിരവധി സംഭാഷണങ്ങൾ ടേപ്പിൽ ശേഖരിക്കുകയും പിന്നീടുള്ള വിശകലനത്തിനായി ഡാറ്റയുടെ രൂപങ്ങളായി അഭിമുഖങ്ങൾ നടത്തുകയും ചെയ്തു. വിവിധ തരത്തിലുള്ള സംഭാഷണങ്ങളിലെ ശ്രദ്ധേയമായ പ്രവണതകൾ മനസ്സിലാക്കുന്നതിനായി, മറ്റ് താൽപ്പര്യമുള്ള പോയിന്റുകൾ ഊന്നിപ്പറയാനായി ചിലപ്പോൾ കടം വാങ്ങുകയും അവരുടെ പദങ്ങൾ വികസിപ്പിക്കുകയും ചെയ്യുന്നതിനായി അവൾ മറ്റ് ഗവേഷകരിൽ നിന്നുള്ള വിവരങ്ങൾ സമാഹരിക്കുകയും വിശകലനം ചെയ്യുകയും ചെയ്തു.
യുഎസ് കുടുംബ ഇടപെടലിലെ ലിംഗ വ്യത്യാസങ്ങൾ
പല യുഎസ് കുടുംബങ്ങളിലും നടക്കുന്ന "നിങ്ങളുടെ ദിവസം പറയുക" ആചാരം ടാനൻ എടുത്തുകാണിച്ചു, അതിൽ സാധാരണയായി, രണ്ട്-മാതാപിതാക്കളുടെ കുടുംബത്തിലെ അമ്മ ഒരു കുട്ടിക്ക് വിശദാംശങ്ങൾ പങ്കിടാൻ പ്രോത്സാഹിപ്പിക്കുന്നു (അമ്മ ഇതിനകം കേട്ടിട്ടുള്ള അവരുടെ ദിവസത്തെക്കുറിച്ച്) പിതാവ്. സ്ത്രീകളിൽ "കുഴപ്പങ്ങൾ സംസാരിക്കുന്ന" ആചാരത്തിന്റെ പൊതുവായ സംഭവത്തിനും അവർ ഊന്നൽ നൽകുന്നു. ഈ ആചാരത്തിൽ ഒരു സ്ത്രീ "നിരാശാജനകമായ അനുഭവം" അല്ലെങ്കിൽ ഒരു വിശ്വസ്തനുമായി മുമ്പ് നേരിട്ട മറ്റ് പ്രശ്നങ്ങളെക്കുറിച്ചുള്ള വിശദാംശങ്ങൾ പങ്കിടുന്നത് ഉൾപ്പെടുന്നു. വ്യക്തിപരമായ വിശദാംശങ്ങൾ പങ്കുവെക്കുന്നതിലൂടെ പല സ്ത്രീകൾക്കും അടുപ്പം എങ്ങനെ സ്ഥാപിക്കാമെന്നതിന്റെ ഒരു ഉദാഹരണമായി അവൾ ഈ ആചാരത്തെ ഉദ്ധരിക്കുന്നു. ലിംഗഭേദവുമായി ബന്ധപ്പെട്ട തെറ്റായ വ്യാഖ്യാനങ്ങളുടെ ഒരു ഉദാഹരണമെന്ന നിലയിൽ, തന്റെ ഭാര്യയിൽ നിന്ന് "പ്രശ്നങ്ങളുടെ സംസാരം" സ്വീകരിക്കുന്ന ഒരാൾ പലപ്പോഴും ഒരു പ്രശ്നത്തെക്കുറിച്ച് പരാമർശിക്കുമെന്നും അത് എങ്ങനെ വിധിയെഴുതാനുള്ള ക്ഷണമായി കൈകാര്യം ചെയ്യുമെന്നും ടാനൻ ചൂണ്ടിക്കാട്ടുന്നു. "കുഴപ്പങ്ങൾ സംസാരിക്കുക" എന്നത് വൈകാരിക ബന്ധം വർദ്ധിപ്പിക്കുന്നതിനുള്ള ഒരു എക്സ്പോസിറ്ററി അനുഭവമാണ്.
കുടുംബ സംഭാഷണങ്ങളിലെ കണക്ഷൻ കുതന്ത്രങ്ങളുടെയും പവർ കൗശലങ്ങളുടെയും ഇടപെടൽ
വിവരിച്ച കുടുംബം വ്യവഹാരത്തിന്റെ ഒരിക്കൽ തംനെന് പോലെ "പ്രധാന മാതൃകയായി ... രണ്ട് വേണ്ടി ആവശ്യങ്ങൾ അവിശുദ്ധ വൈദ്യുതി ആൻഡ് കണക്ഷൻ മനുഷ്യ ബന്ധങ്ങളിലും. [3] അവൾ സാറിനെ" പരമ്പരാഗത മോഡലിന്റെ അടുപ്പം മാനം ൽ ഇടപെടലുകൾ എടുത്താലോ സ്ഥലം വിവരിക്കാൻ കണക്ഷൻ നീക്കങ്ങൾ " powerർജ്ജത്തിന്റെയും ബന്ധത്തിന്റെയും; ഈ പദം "നിയന്ത്രണ കുതന്ത്രങ്ങൾ" എന്നതിന് വിപരീതമാണ്, സൈക്കോളജിസ്റ്റുകളായ മില്ലർ, റോജേഴ്സ്, ബവേലസ് എന്നിവരുടെ അഭിപ്രായത്തിൽ, ഒരേ മാതൃകയുടെ ശക്തിയുടെ അളവിലാണ് ഇത് സംഭവിക്കുന്നത്.
ടാനെന് വൈദ്യുതി പരമ്പരാഗത കാഴ്ച (വെല്ലുവിളിച്ചു ചിട്ടപ്പെടുത്തിയ ) കണക്ഷനും ( ഐക്യദാർഢ്യം "ഉനിദിമെംസിഒനല് അന്യോന്യം എക്സ്ക്ലൂസീവ്" പോലെ) ആശയവിനിമയത്തിന്റെ ഈ രണ്ടു വശങ്ങൾ എന്ന ഇംതെര്പ്ലയ് മാപ്പിങ്ങിന്റെ മോഡൽ അവളുടെ സ്വന്തം തരത്തിലുള്ള കഴിച്ചു ഒരു ദ്വിമാന ഗ്രിഡ് രൂപത്തിൽ നൽകിയിരിക്കുന്നത് (ചിത്രം 1).
കൈനകരി തങ്കരാജ്
ജീവിതരേഖ
കമ്മ്യൂണിസ്റ്റ് പാർട്ടിയുടെ ബാലസംഘം അവതരിപ്പിച്ച ‘മതിലുകൾ ഇടിയുന്നു’ എന്ന നാടകത്തിൽ ബാലൻ എന്ന കഥാപാത്രത്തെ അവതരിപ്പിച്ച് പന്ത്രണ്ടാംവയസിൽ നാടകത്തിലെത്തി. പിന്നീട് കമ്മ്യൂണിസ്റ്റ് സഹയാത്രികനായി. എട്ട് വർഷം അമച്വർ നാടകവേദിയിലെ സജീവസാന്നിദ്ധ്യമായിരുന്നു. ഇരുപതാം വയസിൽ നൂറനാട് ‘ശിൽപ്പശാല’യിലൂടെ ഓച്ചിറ ശങ്കരൻകുട്ടി, അടൂർ പങ്കജം, മാവേലിക്കര പൊന്നമ്മ എന്നിവരോടൊപ്പം അരങ്ങിലെത്തി. തുടർന്ന് നാടകപ്രവർത്തനം ആലപ്പുഴയിലേയ്ക്ക് മാറ്റി. ചങ്ങനാശേരി ഗീഥയിൽ അഞ്ച് വർഷം. 1980 വരെ അടൂർ ജയ തിയേറ്റേഴ്സ്, കായംകുളം പീപ്പിൾസ് തിയേറ്റേഴ്സ്, ആലപ്പി തിയേറ്റേഴ്സ് എന്നിവയിൽ പ്രധാന നടനായി. 82 മുതൽ 85 വരെ നാല് വർഷം കെപിഎസിയിലുണ്ടായിരുന്നു. നാടകസമിതികള്ളുടെ വിലക്കിനെത്തുടർന്ന് സിനിമയിൽ അവസരം തേടി ചെന്നൈയിലെത്തി. ‘അച്ചാരം അമ്മിണി’ ഉൾപ്പെടെയുള്ള ഏഴോളം സിനിമകളിൽ ശ്രദ്ധേയമായ വേഷം അവതരിപ്പിച്ചു. എസ്.എൽ. പുരം സദാനന്ദൻ കെ.പി.എ.സി. ക്കു വേണ്ടി എഴുതിയ ‘സിംഹം ഉറങ്ങുന്ന കാട്’ എന്ന നാടകത്തിൽ അദ്ദേഹത്തിന്റെ നിർബന്ധത്തെത്തുടർന്ന് ഹെഡ്‌കോൺസ്റ്റബിൾ എന്ന കഥാപാത്രത്തെ അവതരിപ്പിച്ചു. കെ.പി.എ.സി.യുടെ പ്രധാന നടനും, കൺവീനറും സെക്രട്ടറിയുമായും പ്രവർത്തിച്ചു. ‘കയ്യും തലയും പുറത്തിടരുത്’, ‘വിഷസർപ്പത്തിന് വിളക്ക് വയ്ക്കരുത്’ എന്നീ നാടകങ്ങളിലും തങ്കരാജിന് പ്രധാന വേഷങ്ങൾ അവതരിപ്പിച്ചു. ദേശീയ നാടക മത്സരത്തിൽ നല്ല നടൻ ഉൾപ്പെടെ ഒട്ടേറെ പുരസ്കാരങ്ങൾ നേടിയിട്ടുണ്ട്.
നാടകപ്രവർത്തക യൂണിയൻ
നാടക പ്രവർത്തകരുടെ സംഘടന രൂപീകരക്കുന്നതിൽ പ്രധാന പങ്ക് വഹിച്ചു. വൈക്കം വിശ്വൻ പ്രസിഡന്റായും കൈനകരി തങ്കരാജ് ജനറൽ സെക്രട്ടറിയായും 1979ൽ കേരളത്തിൽ നാടകപ്രവർത്തക യൂണിയൻ രൂപംകൊണ്ടു. യൂണിയൻ ഉണ്ടാക്കിയതിന്റെ പേരിൽ നാടകസമിതികൾ തങ്കരാജിന് അപ്രഖ്യാപിത വിലക്ക് ഏർപ്പെടുത്തി.
ചെമ്പ്രശ്ശേരി
മലപ്പുറം ജില്ലയിലെ പാണ്ടിക്കാട് പഞ്ചായത്തിലെ ഒരു വലിയ ഗ്രാമമാണ്.ദശകങ്ങൾക് മുൻപുതന്നെ ചെമ്പ്രശ്ശേരിയും പേരും നിലവിലുണ്ട് നിലലവിലുണ്ട് ആദി ചേരന്മാരുടെ സ്വാതീനമുള്ള ദേഷമായിരുന്നു ചെമ്പ്രശ്ശേരി. പ്രമുഖ സ്വതന്ത്ര സമര നേതാവ് ചെമ്പ്രശ്ശേരി തങ്ങളുടെ ജന്മനാടുമാണ്.
വിദ്യാഭ്യാസ സ്ഥാപനങ്ങൾ
1.AUPS Chembrasseri
2.Aups chembrasseri estate
3.GlPS Theyyampadikuth
4.Gmlps Odombata